hotchpotch/miracl-hf-unified huggingface dataset:
พรวุฒิ สารสิน
พรวุฒิ สารสิน เป็นนักธุรกิจ นักการเมือง และนักแสดงชาวไทย ปัจจุบันเป็นประธานกรรมการ บริษัทไทยน้ำทิพย์ จำกัด ซึ่งในประวัติการทำงานส่วนนี้ทำให้ได้รับฉายาว่า ""เจ้าพ่อน้ำดำ""
พรวุฒิ สารสิน (ชื่อเล่น: ใหญ่) นักธุรกิจและนักแสดงชาวไทย เกิดเมื่อวันที่ 23 เมษายน พ.ศ. 2502 เป็นบุตรคนสุดท้องและบุตรชายเพียงคนเดียว ในจำนวนบุตรทั้ง 3 คน ของนายพงส์ และคุณหญิงมาลินี สารสิน จบการศึกษาจากโรงเรียนสาธิตจุฬาลงกรณ์มหาวิทยาลัย ระดับมัธยมศึกษาจากโรงเรียนจีลอง ประเทศออสเตรเลียและไฮสกูลคอนเน็กติกัน สหรัฐอเมริกา ระดับปริญญาตรีจากมหาวิทยาลัยบอสตัน และปริญญาโทจากมหาวิทยาลัยเปปเปอร์ไดน์
การทำงาน เป็นผู้จัดการโฆษณาของบริษัท ไทยน้ำทิพย์ จำกัด ผู้จัดจำหน่ายและถือลิขสิทธิ์น้ำอัดลมยี่ห้อ "โค้ก" ในประเทศไทย ซึ่งถือเป็นบุคคลแรกที่ได้ใช้ศิลปินเพลงที่กำลังมีชื่อเสียงในขณะนั้น คือ คาราบาว และธงไชย แมคอินไตย์ เผยแพร่ภาพลักษณ์องค์กรในงานสาธารณกุศลตั้งแต่ปี พ.ศ. 2527 จนถึงปัจจุบัน, เป็นผู้ช่วยกรรมการผู้จัดการสายงานการตลาดและโรงงานในปี พ.ศ. 2538, ผู้ช่วยผู้จัดการใหญ่ และปัจจุบันเป็นรองประธานกรรมการ บริษัทไทยน้ำทิพย์ จำกัด ซึ่งในประวัติการทำงานส่วนนี้ทำให้ได้รับฉายาว่า ""เจ้าพ่อน้ำดำ""
ชีวิตส่วนตัว สมรสกับ หม่อมราชวงศ์สุภาณี ดิศกุล (ปัจจุบันได้หย่ากันแล้ว) ธิดาหม่อมเจ้าสุภัทรดิศ ดิศกุล และหม่อมอรพินทร์ ดิศกุล ณ อยุธยา (สกุลเดิม อินทรทูต) มีบุตร 2 คน คือ น.ส.แพร และ นายภูมิ สารสิน หลังการหย่าแล้วมีข่าวว่าสนใจ นัท มีเรีย นักแสดงสาวซึ่งหย่าขาดจากอดีตสามี เต๋า-สมชาย เข็มกลัด เช่นกัน โดยติดตามอยู่หลายปี แต่ทางฝ่ายนัท มีเรีย ได้ปฏิเสธ
ในส่วนงานการเมือง เป็นสมาชิกสภาผู้แทนราษฎร ในระบบบัญชีรายชื่อของพรรคประชาธิปัตย์ ในการเลือกตั้งทั่วไป ในปี พ.ศ. 2544 และเป็นกรรมการบริหารพรรคด้วย และต่อมาเป็นที่ปรึกษาของนายอภิรักษ์ โกษะโยธิน เมื่อครั้งดำรงตำแหน่งผู้ว่าราชการกรุงเทพมหานคร
มีผลงานการแสดงครั้งแรก ในปี พ.ศ. 2550 ในภาพยนตร์ไทยเรื่อง "พลอย" จากการกำกับของ เป็นเอก รัตนเรือง ด้วยการรับบทเป็น "วิทย์" สามีที่มีปัญหาครอบครัวกับภรรยาในเรื่อง คือ "แดง" (แสดงโดย ลลิตา ปัญโญภาส) และในปี พ.ศ. 2553 จากเรื่อง "อินทรีแดง" ด้วยการรับบท "ดิเรก" นายกรัฐมนตรีที่ทะเยอทะยานทำได้ทุกอย่างเพื่อจุดมุ่งหมายทางการเมือง จากการกำกับของ วิศิษฏ์ ศาสนเที่ยง
พระพิฆเนศ มหาเทพแห่งปัญญา
พระพิฆเนศ มหาเทพแห่งปัญญา () เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Pankaj Sharma ภาพยนตร์เรื่องนี้มีภาคต่อคือ พระพิฆเนศ มหาเทพแห่งปัญญา 2 ออกฉายวันที่ 16 ตุลาคม พ.ศ. 2550
ภาพยนตร์เรื่องนี้จะเล่าเรื่องของพระพิฆเนศตั้งแต่เด็กๆ และ เล่าถึงอิทธิฤทธิ์ต่างๆของพระพิฆเนศที่สร้างไว้โดยมี พญามุสิกะ หรือหนู ที่เป็นพาหนะของพระพิฆเนศนั้นเป็นผู้เล่าเรื่อง โดยภาพยนตร์ในภาคนี้เล่าเรื่องเป็นตอนๆ โดยเรียงตอนตามลำดับได้ดังนี้ ตอนกำเนิดพระพิฆเนศ ตอนพระพิฆเนศกินขนม ตอนพระพิฆเนศเสียงา ตอนกำเนิดแม่น้ำกาวรี ตอนพระพิฆเนศพิโรธพระจันทร์ ตอนเศรษฐีกูเบร์อวดความร่ำรวย ตอนปราบอสูรทาร์กาซูรางวัลที่ได้รับของภาพยนตร์เรื่องนี้ คือ สาขา "ภาพยนตร์แอนิเมชั่นยอดเยี่ยม"
เนเอะ (เพลงของเพอร์ฟูม)
"เนเอะ" () เป็นซิงเกิลลำดับที่ 17 ของวง เพอร์ฟูม โดยเพลง "Nee" ถูกใช้เป็นเพลงประกอบโฆษณา Natural Beauty Basic เวอร์ชันเต็มของเพลงได้ออกอากาศครั้งแรกผ่านทางรายการวิทยุในรายการ "Perfume Locks" เมื่อวันที่ 21 ตุลาคม พ.ศ. 2553 ซิงเกิลวางจำหน่ายในวันที่ 10 พฤศจิกายน พ.ศ. 2553 ที่ ญี่ปุ่น
"Nee" ถูกใช้เป็นเพลงประกอบโฆษณา "Natural Beauty Basic" โดยโฆษณานี้ประกอบด้วยสมาชิกวงเพอร์ฟูม เต้นบนเวทีหกเหลี่ยมล้อมรอบด้วย ซีจี เมืองสีขาวในฤดูหนาว ถ่ายทำบริเวณตรงกลางของฉากเขียวขนาดใหญ่ ด้วยกล้องถ่ายวิดีโอสามตัว ทำให้ได้ภาพของสามคนในมุมที่แตกต่างกันแล้วนำรวมกันโดยใช้ ซีจี โฆษณาชิ้นนี้มีอยู่ด้วยกันสี่แบบ โดยสามแบบเป็นสมาชิกแต่ละคน ส่วนแบบสุดท้ายจะเป็นสมาชิกทั้งสามคน
สำหรับมิวสิกวิดีโอนั้นได้ใช้รูปแบบเดียวกันโฆษณา ซึ่งทั้งสองแบบนั้น ถ่ายทำโดย ยูอิจิ โคดามะ, ซึ่งเคยเป็นผู้กำกับเพลง "Secret Secret" และ "Natural ni Koishite"
ออกแบบท่าเต้นโดย มิกิโกะ และเรียกว่า "Posing Dance" ซึ่งเป็นท่าเต้นที่ แต่ละคนเต้นท่าแตกต่างในเวลาเดียวกัน ในวันที่ 21 ตุลาคม พ.ศ. 2553 มิวสิกวิดีโอฉบับสั้นได้ถูกอัปโหลดลงบนแชนเนลของ โทคุมะ เจเปน บน ยูทูบ
วัดหนองทอง
วัดหนองทอง เป็นวัดราษฎร์ สังกัดคณะสงฆ์มหานิกาย ตั้งอยู่ที่หมู่ 11 ตำบลบ้านสวน อำเภอเมือง จังหวัดสุโขทัย เป็นวัดที่มีความเก่าแก่อีกแห่งหนึ่งของตำบลบ้านสวน รวมทั้งเป็นศูนย์กลางให้กับชุมชนในบริเวณหมู่ 11 นับแต่การตั้งชุมชนในอดีตที่ผ่านมา 
วัดหนองทองเป็นวัดที่สร้างมาตั้งแต่สมัยสุโขทัยหรืออยุธยา เพราะเดิมเป็นวัดร้าง ต่อมาประมาณ พ.ศ. 2480 เมื่อประชาชนได้มาตั้งหลักแหล่งมากขึ้นจึงได้มีการบูรณปฏิสังขรณ์ขึ้นมาใหม่อีกครั้งหนึ่ง มีที่ดินตั้งวัดเนื้อที่ 7 ไร่ 2 งาน 45 ตาราวา
กุฎิที่พักสงฆ์
วิหาร
พระพุทธรูปพุทธเนรมิตร
ศาลาธรรมสังเวช-ฌาปนสถาน
1.พระมหาวิชัย วิชโย
การพยาบาลทารกแรกเกิด
การพยาบาลทารกแรกเกิด () คือการปฏิบัติการพยาบาลสำหรับการดูแลทารกแรกเกิด โดยในบางประเทศอาจแบ่งการดูแลออกเป็นการพยาบาลทารกแรกเกิดที่ต่างกันสามระดับ ได้แก่: ระดับแรก - การดูแลสุขภาพทารกแรกเกิด, ระดับที่สอง - การดูแลทารกแรกคลอดก่อนกำหนดหรือทารกผู้ป่วย และระดับที่สาม - การดูแลทารกที่ไม่สามารถใช้การรักษาในระดับอื่นและจำเป็นต้องอาศัยเทคโนโลยีขั้นสูงในการช่วยชีวิต โดยเป็นทางเลือกสำหรับฝ่ายพยาบาลทารกแรกเกิดในห้องไอซียู (ICU) สำหรับทารกแรกเกิดที่มีสุขภาพไม่ดีหรือทารกแรกคลอดก่อนกำหนด
คุณสมบัติในการศึกษาวิชาการพยาบาลทารกแรกเกิดจะแตกต่างกันไปตามแต่ละท้องที่ ซึ่งโรงพยาบาลส่วนใหญ่ต่างต้องการพยาบาลที่สำเร็จการศึกษาและสำเร็จหลักสูตร พยาบาลวิชาชีพ (Registered Nurse) และต้องได้รับการรับรองคุณวุฒิ พยาบาลศาสตรบัณฑิต (Bachelor of Science in Nursing) หรือ พยาบาลศาสตรมหาบัณฑิต (Masters of Science in Nursing) โดยส่วนใหญ่ต้องการผู้มีประสบการณ์ในการทำงานในสถานพยาบาลอย่างน้อยสามปีตามที่โรงพยาบาลได้กำหนดไว้ ซึ่งต้องการใบรับรองด้านการช่วยชีวิตทารกแรกเกิด (Neonatal Resuscitation Provider) และหรือใบรับรองพยาบาลอภิบาลแรกเกิด (Neonatal Intensive Care Nursing) หรือผู้ประกอบการพยาบาลทารกแรกเกิด (Neonatal Nurse Practitioner) โดยอาจต้องมีใบรับรองเหล่านี้ โดยต้องเป็นพยาบาลเชี่ยวชาญ หรือได้รับการรับรองพยาบาลวิชาชีพสำหรับผุ้ประสงค์ที่จะทำงานด้านนี้ โรงพยาบาลบางแห่งยังต้องการยืนยันการแสดงความสามารถและภาวะผู้นำในการปฏิบัติการ คุณสมบัติที่สำคัญประกอบด้วยความสามารถในการจัดหายา, ความรู้อื่นๆที่จำเป็นสำหรับการดูแลผู้ป่วย, การทำให้ฟื้นจากอาการหัวใจหยุดเต้นหรือปอดหยุดทำงาน และการคำนวณทางคณิตศาสตร์ ตลอดจนความรู้ความสามารถในการใช้เครื่องมืออุปกรณ์ต่างๆ
."Nurses for a Healthier Tomorrow" Career Info
จอห์นนี เลเวอร์
จอห์นนี เลเวอร์ (; ; เกิด 14 สิงหาคม พ.ศ. 2493) เป็นนักแสดงตลก ชื่อดังของอินเดีย ภาพยนตร์เด่นของเขา คือ อโศกมหาราช ฟ้ามิอาจกั้นรัก สวรรค์เบี่ยง เปลี่ยนทางรัก และ 36 china town บทบาทส่วนใหญ่ที่เขาได้รับ ได้แก่ ผู้ช่วยพระเอกและนางเอก
วัดอมราวาส
วัดอมราวาส หรือวัดฉุน นี้ตั้งอยู่ที่หมู่ 5 ตำบลบ้านสวน อำเภอเมืองสุโขทัย จังหวัดสุโขทัย เป็นวัดของคณะสงฆ์มหานิกาย ประเภทวัดราษฎร์
วัดอมราวาสเป็นวัดที่ตั้งขึ้นเพื่อเป็นเกียรติแก่พระราชพฤฒาจารย์ (หลวงพ่อห้อม อมโร) อดีตเจ้าคณะจังหวัดสุโขทัย ที่ริเริ่มและให้มีการสร้างวัดเพื่อเป็นรักษาศรัทธาชาวพุทธที่อยู่ในบริเวณบ้านคลองด่าน ที่ยากต่อการเดินทางในช่วงฤดูฝนที่จะต้องเข้ามาประกอบศาสนกิจในฐานะชาวพุทธในบริเวณวัดในตำบลบ้านสวน ที่ห่างไกลเป็นระยะทางหลายกิโลเมตร
มูฮัมหมัด อาลี จินนาห์
มูฮัมหมัด อาลี จินนาห์ (; ) เกิดเมื่อวันที่ 25 ธันวาคม พ.ศ. 2419 เป็นบิดาแห่งปากีสถาน และเป็นผู้แยกดินแดนระหว่างฮินดูกับมุสลิม เป็นดินแดนของประเทศปากีสถาน จินนาห์เสียชีวิตลงเมื่อวันที่ 11 กันยายน พ.ศ. 2491 สิริอายุได้ 71 ปี
อังเฆล ดิ มาริอา
อังเฆล ฟาเบียน ดิ มาริอา เอร์นันเดซ () เกิดเมื่อวันที่ 14 กุมภาพันธ์ ค.ศ. 1988 ที่ประเทศอาร์เจนตินา ตำแหน่งกองกลาง ปัจจุบันเล่นให้กับปารีแซ็ง-แฌร์แม็ง ในลีกเอิง ฝรั่งเศส และทีมชาติอาร์เจนตินา
ในฤดูกาล 2014–15 ดิ มาริอาได้ย้ายมายังแมนเชสเตอร์ยูไนเต็ด ในพรีเมียร์ลีก อังกฤษ ด้วยการซื้อตัวมาจากเรอัลมาดริดในสเปน ด้วยค่าตัว 59.7 
ล้านปอนด์ ซึ่งถือว่าเป็นสถิติการซื้อขายตัวนักฟุตบอลที่แพงที่สุดของอังกฤษ แต่ว่าการเล่นในพรีเมียร์ลีกนั้น ดิ มาริอาได้รับเสียงวิจารณ์ว่าเล่นได้ไม่คุ้มค่าตัว เมื่อจบฤดูกาล จึงไม่ได้ร่วมกับสโมสรเดินทางแข่งขันนัดพิเศษ และต่อมาได้ย้ายไปร่วมสโมสรใหม่ คือ ปารีแซ็ง-แฌร์แม็ง ด้วยค่าตัว 44.4 ล้านปอนด์
ธนา ลิมปยารยะ
ธนา ลิมปยารยะ เกิดเมื่อวันที่ 21 กรกฎาคม พ.ศ. 2530 มีส่วนสูง 180 เซนติเมตร มีน้ำหนัก 68 กิโลกรัม มีพี่ชาย 1 คน และพี่สาว 1 คน เป็นอดีตสมาชิกวงไนซ์ ทู มีท ยู แล้วมาเป็นศิลปินเดี่ยว ในค่ายอาร์เอส และหมดสัญญาแล้ว ปัจจุบันเป็น นักร้องเดี่ยวค่าย บีอีซี-เทโร มิวสิค และ นักธุรกิจเจ้าของแบรนด์ AMADO
เริ่มเข้าวงการบันเทิงโดยเป็นศิลปิน นักร้องบอยแบนด์วงไนซ์ ทู มีท ยู ตอนอายุ 18 ปี และมีผลงานเพลงร่วมเพื่อนๆในวงโดยมีสมาชิก แจ็ค - จารุพงศ์ กล้วยไม้งาม, ปั้นจั่น - กวิน อิ่มอโนทัย, เต้ - พงศ์ธร วนะเกียรติกุล และ ข้าวโอ๊ต รุจิกร มั่งมี ของ ไนซ์ ทู มีท ยู ]
ด้านชีวิตส่วนตัว เชน ธนา คบหาดูใจกับ เจมส์ กณิการ์ ภูศรี แฟนสาวนอกวงการรองอันดับหนึ่งมิสแกรนด์ไทยแลนด์ ปัจจุบันสมรสกันแล้ว เมื่อ วันเสาร์ ที่ 14 มกราคม พ.ศ. 2560 โดยช่วงเช้ามีพิธีสู่ขอพร้อมพิธีหมั้นตามแบบไทย-จีน และพิธีฉลองมงคลสมรสจัดที่ โรงแรม Bangkok Marriott Marquis Queen's Park
วิทยาลัยการอาชีพปากช่อง
วิทยาลัยการอาชีพปากช่อง เป็นสถาบันอาชีวศึกษาในจังหวัดนครราชสีมา สังกัดสำนักงานคณะกรรมการการอาชีวศึกษา กระทรวงศึกษาธิการ ตั้งอยู่เลขที่ 881 หมู่ 13 ตำบลจันทึก อำเภอปากช่อง จังหวัดนครราชสีมา 30130
วิทยาลัยการอาชีพปากช่องเป็น 1 ในวิทยาลัยการอาชีพ 51 แห่งที่ ประกาศจัดตั้งเมื่อวันที่ 18 มิถุนายน พ.ศ. 2540 โดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการของรัฐบาลขณะนั้น บนพื้นที่ 100 ไร่ อยู่ในความดูแลของโรงงานที่ 5 กองผลิตอุปกรณ์สายพลาธิการ กองทัพบก เปิดทำการสอน ระดับประกาศนียบัตรวิชาชีพ (ปวช.) จำนวน 2 สาขาวิชา ได้แก่ สาขาวิชาช่างยนต์ และสาขาวิชาการบัญชี มีนักศึกษารุ่นแรกจำนวน 80 คน ผู้อำนวยการคนแรกคือ นายทัศนา เพลงสันเทียะ
พระราชประสิทธิคุณ (ทิม ยสทินฺโน)
พระราชประสิทธิคุณ (ทิม ยสทินโน) อดีตเจ้าคณะจังหวัดสุโขทัย และอดีตเจ้าอาวาสวัดราชธานี ที่ได้รับมอบหมายจากสมเด็จพระมหาสมณเจ้า กรมพระยาวชิรญาณวโรรส ไปสนองงานคณะสงฆ์ที่จังหวัดสุโขทัย นอกจากนี้ ท่านยังเป็นผู้มีคุณูปการต่อการอนุรักษ์โบราณวัตถุและโบราณสถานอันล้ำค่า ในสมัยสุโขทัย ให้คงอยู่ด้วยการเก็บรวบรวมเอง และร่วมมือชี้แนะกรมศิลปากรในการบูรณะโบราณสถาน เป็นผู้ที่คอยจดบันทึกเก็บหลักฐานทางประวัติศาสตร์และโบราณคดี และถ่ายทอดเรื่องราวที่ได้รับรู้ มาเป็นประโยชน์ต่อการค้นคว้าศึกษาของอนุชนรุ่นหลังเป็นอย่างยิ่ง
พระราชประสิทธิคุณ นามเดิม ขาว สกุล มุ่งผล เกิดเมื่อวันเสาร์ สิงหาคม พ.ศ. 2424 ที่ตำบลไผ่ดำ อำเภอป่าโมก จังหวัดอ่างทอง  ท่านเป็นบุตรคนสุดท้อง และมารดาได้เสียชีวิตแต่เยาวัยว์ เมื่อถึงวัยสมควรบิดาได้นำไปฝากเพื่อศึกษารับใช้พระในวัดมหาดไทย อำเภออ่างทองในขณะนั้น ซึ่งเป็นแบบแผนการศึกษาเดิมในครั้งอดีตที่เด็กจะไปศึกษาจากวัดผ่านการเป็นเด็กวัด บวชเป็นสามเณร และเป็นพระ จนกระทั่งได้มีโอกาสติดตามพระมาอยู่อาศัยในกรุงเทพฯ บวชเป็นสามเณร เข้าเรียนหนังสือที่วัดนวลนรดิศจบชั้น 3 จากนั้นจึงได้ลาสิกขามาช่วยบิดาและครอบครัวประกอบอาชีพ จนกระทั่งถึงวัยครบ 20 ปี จึงเข้ารับการอุปสมบทเป็นพระภิกษุ และกลับไปจำพรรษาที่วัดอนงคาราม กรุงเทพ รับหน้าที่พิเศษคือช่วยสอนหนังสือขอม แก่นักเรียนและนักธรรม ต่อมาได้รับยศสมณศักดิ์เป็นฐานาที่สมุห์ ทำหน้าที่คอยรับเสด็จสมเด็จพระมหาสมณเจ้า กรมพระยาวชิรญาณ วโรรสสมเด็จฯ โปรดมาก จึงได้ส่งพระทิม ให้มาดำรงตำแหน่งเป็นเจ้าคณะแขวงอำเภอเมืองสุโขทัยระยะนั้น เพื่อดูแลงานการพระศาสนาต่างพระเนตรพระกัณห์ พระทิมเมื่อมาอยู่จังหวัดสุโขทัย ได้ร่วมกับประชาชนก่อตั้งโรงเรียนนักธรรมเพื่อให้การศึกษาแก่กุลบุตรชาวสุโขทัยในครั้งนั้น เมื่อมาอยู่จังหวัดสุโขทัยได้เจริญก้าวหน้าทั้งการงาน และสมณศักดิ์ โดยพระสมุห์ทิมเป็นพระครูประทวนได้ 8 เดือน ก็ได้รับตราตั้งเป็นอุปัชฌาย์และได้รับสัญญาบัตร เป็นพระครูวินัยสาร เจ้าคณะแขวงอำเภอเมือง และอำเภอกงไกรลาศ รวม 2 แห่ง เมื่อ พ.ศ. 2472 เป็นรองเจ้าคณะจังหวัดสุโขทัย พ.ศ. 2490 เป็นพระราชาคณะชั้นสามัญ 2508 เป็นเจ้าคณะจังหวัดสุโขทัย จนถึงมรณภาพ รวมสิริชนมายุ 89 ปี
เป็นผู้รวบรวมศาสนวัตถุและจัดมอบให้พิพิธภัณฑ์แห่งชาติ รามคำแหง จังหวัดสุโขทัย อาทิ
เฮคเลอร์แอนด์คอช จี 36
เฮคเลอร์แอนด์คอช จี 36 เป็นปืนจู้โจม ขนาดกระสุน 5.56 × 45 มม. ออกแบบตั้งแต่ปี พ.ศ. 2533 ผลิตโดยบริษัทเฮคเลอร์แอนด์คอช ประเทศเยอรมนี เพื่อทดแทนปืน จี 3 7.62 มม. ที่มีสภาพเก่า และล้าสมัยไปแล้ว โดยปืน ออกแบบโดยใช้รูปทรง modula เพื่อความกระทัดรัด และคล่องตัว
ด้วยวัสดุที่ใช้ตัวปืนทำมาจาก เส้นใยไฟเบอร์กราส Fiberglass ผสม พอลิเมอร์ ทำให้ปืนมีน้ำหนักเบา แต่มีความคงทนแข็งแรง ระบบการทำงานของ G36 ใช้ระบบการทำงานด้วยแรงดันก๊าซ Gas-operation ในสภาวะลูกเลื่อนปิด ขัดกลอนด้วยลูกเลื่อนหมุนตัว Rotating bolt ปลดกลอนด้วยการใช้แรงดันก๊าซทางเดินสั้น ผลักดันก้านสูบ Short-stroke piston ระบายความร้อนด้วยอากาศ ลำกล้องขนาด 5.56 x 45 มม. ลำกล้องมี 6 ร่องเกลียวเวียนขวา ซองกระสุน สแตนดาดขนาด 30 นัด และ ซี-แมกกาซีน 100 นัด C-Mag เข้าประจำการใน บุนเดซเวร์(กองทัพเยอรมนี)และทะยอยปลดประจำการ ปืน จี 3 ในปี 2540
สืบเนื่องมาจาก กองทัพเยอรมนีใช้ปืน จี 3 7.62 มม. NATO มาเป็นเวลานาน ตั้งแต่ปี 1970 จึงมีโครงการ วิจัย อาวุธประจำกายใหม่เพื่อทดแทน จี 3 จึงเกิดโครงการ G11 ขึ้นซึ่งได้พัฒนาขึ้นโดยกลุ่มของเฮคเลอร์แอนด์คอชเอง โดยใช้กระสุนขนาด 4.73 มม. ซึ่งออกแบบโดยบริษัท Dynamit Nobel company G11 ซึ่งจะเป็นปืนที่มาแทนที่ปืน จี 3 ที่ใช้กระสุนขนาด 7.62 มม. NATO ที่ล้าสมัยและเฮคเลอร์แอนด์คอชได้ทุ่มงบประมาณเป็นจำนวนมากสำหรับโครงการวิจัย G11 นี้ มันจึงเป็นความหวังอย่างมากว่าโครงการจะสำเร็จ จนปืน G11 เข้าสายการผลิดและประจำการในที่สุด แต่ประเทศใน NATO เริ่มให้ความสนใจ กับกระสุนชนิดใหม่ ซึ่งมีขนาด 5.56 x45 มม. ที่ประเทศ เบลเยียม ผลิต m855 จึงทำให้ เฮคเลอร์แอนด์คอชหันมาพัฒนาปืนที่ใช้กระสุนขนาด 5.56 x 45 มม. ตามแบบที่ประเทศในNATOให้ความสนใจกัน จึงเกิดโครงการใหม่ G41 ขึ้น  แต่โครงการG11ต้องถูกล้มโครงการเนื่องจาก กองทัพเยอรมนียกเลิกการสั่งซื้อเนื่องจากการตัดงบประมาณกองทัพของสหพันธรัฐเยอรมนี หลังการรวมตัวกันระหว่างเยอรมนีตะวันออก กับ เยอรมนีตะวันตก เป็นประเทศเยอรมนี และ เฮคเลอร์แอนด์คอช ได้ถูกซื้อกิจการโดยบริษัท British Aerospace's Royal Ordnance division ที่รู้จักกันในนาม BAE.
จากนั้น ได้มีความให้ความสนใจในกระสุนขนาด 5.56 มม. NATO มากขึ้น โครงการ G41 จึงถูกยกเลิกโครงการไป จากประสบการณ์ที่ผ่านมา ทำให้ เฮคเลอร์แอนด์คอช ออกแบบปืนชนิดใหม่ ที่มีความทันสมัยมากและใช้กระสุนขนาด 5.56 x 45 มม. NATO นั้นคือโครงการ 50 หรือ HK50 ซึ่งตัวต้นบบนี้ ยังถูกยกให้อยู่ในระดับที่เหนือกว่าปืน Steyr AUGจากประเทศAustrian
ปืน HK50 ได้รับเลือก และมีการสั่งซื้อครั้งแรกกว่า 33,000 กระบอกจากกองทัพเยอรมนีโดยกำหนดให้เก็บรายละเอียดต่างๆของปืนให้ดีขึ้น พร้อมตั้งชื่อใหม่ว่าGewehr 36หรือ G36 ภายหลังการสั่งซื้อ ปืน g36 กว่า17,000 กระบอก ถูกส่งมอบให้กองทัพเยอรมนีเป็นประเทศแรกในนาโตภายในเวลาอันรวดเร็ว ซึ่งได้ส่งมอบไปในช่วงไตรมาสที่สามของปี 1997.
ในเดือนกรกฎาคมปี 1998 G36 ได้รับเลือกให้เป็นปืนไรเฟิลมาตรฐานในกองทัพสเปนเพื่อทดแทนปืน CETME การส่งมอบครั้งแรกที่เกิดขึ้นในช่วงปลายปี 1999. นอกจากนี้สเปนยังได้สิธิบัตรในการผลิตในสเปนภายใต้ใบอนุญาตในโรงงาน อามาส เดอลาโกรูญา ในเมืองโครูนา, กาลิเซีย.
นอกจากนี้ G36 ยังได้รับอนุญาตให้ผลิตในอุตสาหกรรมทางทหารของประเทศซาอุดีอาระเบียด้วยการถ่ายทอดเทคโนโลยี ซึ่งได้รับการอนุญาตจากเยอรมนี เมื่อวันที่ 30 มิถุนายน 2006 ล็อตแรกของการผลิต G36 ในซาอุดีอาระเบียได้ผลิตที่โรงงาน MIC ในวันที่ 30 มิถุนายน 2009. แต่มี G36 บางส่วนจะยังผลิตโดยเฮคเลอร์แอนด์คออยู่.
รายชื่อภาพยนตร์ไทย พ.ศ. 2554
รายชื่อภาพยนตร์ไทย ที่ออกฉายครั้งแรกใน พ.ศ. 2554
สปีกนาว
สปีกนาว () เป็นสตูดิโออัลบั้มที่สามของนักร้องนักแต่งเพลงชาวอเมริกัน เทย์เลอร์ สวิฟต์ ออกจำหน่ายวันที่ 25 ตุลาคม ค.ศ. 2010 ผ่านสังกัดบิกแมชีนเรเคิดส์ การผลิตอัลบั้มเริ่มขึ้นระหว่าง ค.ศ. 2009-2010 ที่ห้องอัดเสียงหลายแห่ง และบันทึกเสียงโดยสวิฟต์ และนาธาน แชปแมน สวิฟต์เขียนเพลงเองทั้งอัลบั้มเช่นเดียวกับอัลบั้มก่อนหน้า "เฟียร์เลส" (2008) สปีกนาวเพิ่มรูปแบบแนวเพลงคันทรีป็อปจากอัลบั้มก่อนหน้า และนำเสนอเนื้อหาในเนื้อเพลงเกี่ยวกับความรัก ความใคร่ และความอกหัก
อัลบั้ม "สปีกนาว" ได้รับการตอบรับทั่วไปในด้านบวก นักวิจารณ์ยกย่องการแต่งเพลงและเนื้อหาเพลงของสวิฟต์ เพลงได้เข้าชิงรางวัลแกรมมีสาขาอัลบั้มเพลงคันทรียอดเยี่ยม เป็นครั้งที่สองหลังจากได้รับรางวัลเมื่ออัลบั้มเฟียร์เลส นีกวิจารณ์เพลงหลายคนและสื่อหลายแหล่งรวมอัลบั้มสปีกนาวไว้ในรายชื่อประจำปี อัลบั้มมีซิงเกิล 6 เพลง ทุกเพลงได้รับการรับรองแพลตินัมอย่างน้อยหนึ่งครั้งจากสมาคมผู้ประกอบกิจการเพลงของสหรัฐอเมริกา (RIAA) สวิฟต์สนับสนุนอัลบั้มผ่านทัวร์คอนเสิร์ตสปีกนาวเวิลด์ทัวร์ กลายเป็นทัวร์คอนเสิร์ตของศิลปินคันทรีที่ทำรายได้ได้สูงสุดเป็นอันดับที่สาม ทำรายได้ได้ 123 ล้านดอลลาร์สหรัฐ
อัลบั้ม "สปีกนาว" เปิดตัวที่อันดับหนึ่งบนชาร์ตบิลบอร์ด 200 เป็นอัลบั้มที่สองของสวิฟต์ที่ขึ้นอันดับหนึ่งในสหรัฐอเมริกา ยอดขายสัปดาห์แรก 1,047,000 อัลบั้ม เป็นการเปิดตัวที่ยิ่งใหญ่อันดับที่ห้าในประวัติศาสตร์สำหรับศิลปินหญิง และใหญ่เป็นอันดับที่สามในฐานะอัลบั้มเพลงคันทรี อัลบั้มสร้างประวัติศาสตร์ทำยอดขายในสัปดาห์เดียวได้มากที่สุดโดยศิลปินคันทรีหญิง นับถึง ค.ศ. 2014 สปีกนาวมียอดขายสูงสัปดาห์เดียวอยู่อันดับที่ 17 ในประวัติศาสตร์สหรัฐอเมริกา อัลบั้มประสบความสำเร็จในต่างประเทศ ขึ้นสิบอันดับแรกในหลายประเทศ ได้แก่ ออสเตรเลีย แคนาดา และสหราชอาณาจักร อัลบั้มยังได้รับการรับรองสี่ครั้งจากสมาคมผู้ประกอบกิจการเพลงของสหรัฐอเมริกา (RIAA) และนับถึงเดือนมกราคม ค.ศ. 2015 อัลบั้มขายได้ 4.5 ล้านอัลบั้มในสหรัฐอเมริกา เป็นอัลบั้มที่ทำยอดดาวน์โหลดสูงสุดเป็นอันดับที่ 10 ตลอดกาล
สปีกนาวยังถูกรวมในรายชื่อ "50 อัลบั้มเพลงของศิลปินหญิงยอดเยี่ยมตลอดกาล" ตีพิมพ์โดยนิตยสาร"โรลลิงสโตน" ใน ค.ศ. 2012 อยู่อันดับที่ 45 ทำให้สวิฟต์ ซึ่งยังมีอายุ 22 ปีในขณะนั้น เป็นศิลปินที่อายุน้อยที่สุดที่อยู่ในรายชื่อดังกล่าว
ทุกเพลงแต่งโดยเทย์เลอร์ สวิฟต์ และผลิตโดยนาธาน แชปแมน
เทวดาตกสวรรค์
เทวดาตกสวรรค์ เป็นละครโทรทัศน์ไทย ประพันธ์โดย ประภาส ชลศรานนท์ ออกอากาศครั้งแรกวันที่ 4 สิงหาคม - 12 กันยายน พ.ศ. 2529 ทางช่อง 9 อ.ส.ม.ท. ผลิตโดย ไนท์สปอตโปรดักชั่น และ เจเอสแอล ต่อมาในปี พ.ศ. 2532 ไฟว์สตาร์โปรดักชั่น ได้นำมาทำเป็นภาพยนตร์ไทย โดยมี ชนะ คราประยูร เป็นผู้กำกับภาพยนตร์ และสร้างเป็นละครอีก 2 ครั้งในปี พ.ศ. 2541 ออกอากาศเดือนตุลาคม - พฤศจิกายน ทาง ททบ.5 โดย เทเลไฟฟ์ และ โซพ โอเปอรเรชั่น และในปี พ.ศ. 2559 ออกอากาศทาง เวิร์คพอยท์ทีวี
ผู้แสดงนำเรื่อง เทวดาตกสวรรค์ ในครั้งแรก ได้แก่ ธเนศ วรากุลนุเคราะห์ ในบทเทวดาตกสวรรค์นามว่า "เทพ" พงษ์พัฒน์ วชิรบรรจง ในบท "แอ๊ด" นักข่าวหนุ่มไฟแรง พรสุดา ต่ายเนาว์คง ในบท "ดอกแก้ว" หญิงสาวตาบอด เมื่อเป็นภาพยนตร์ได้เปลี่ยนผู้แสดงเป็น สถาพร นาควิลัย สันติสุข พรหมศิริ จินตหรา สุขพัฒน์ และละครโทรทัศน์ครั้งที่สองเป็น ศักดิ์สิทธิ์ แท่งทอง สัญญา คุณากร เชอรี่ ผุงประเสริฐ ตามลำดับ มีเพลงนำชื่อเดียวกับเรื่องซึ่งแต่งโดย ประภาส ชลศรานนท์ ยกเว้นฉบับภาพยนตร์ แต่งดนตรีประกอบโดย จำรัส เศวตาภรณ์
เฉพาะละครโทรทัศน์ครั้งแรก ได้รับรางวัลโทรทัศน์ทองคำ ปี พ.ศ. 2529 ประเภทบทละครโทรทัศน์ดีเด่น และละครสะท้อนสังคมดีเด่น รวมถึงรางวัลเมขลา ประเภทบทละครโทรทัศน์ดีเด่น ในปีเดียวกัน
มนต์ชัย ศิริลัทพร
มนต์ชัย ศิริลัทพร เป็นเจ้าของนามปากกา ซ่อนกลิ่น นักเขียนโรมานซ์ เกิดเมื่อวันที่ 20 เมษายน พ.ศ. 2514 ที่กรุงเทพมหานคร จบการศึกษาจากคณะวิศวกรรมศาสตร์ สาขาวิศวกรรมโยธา มหาวิทยาลัยเกษตรศาสตร์ เริ่มเขียนเรื่อง "หิมพานต์" เป็นเรื่องแรก และไปโพสต์ลงในเว็บเด็กดี ในปี พ.ศ. 2547 มีผลงานเล่มแรกคือ "615 รหัสมรณะ" โดยสำนักพิมพ์สยามอินเตอร์ มีผลงานที่สร้างเป็นละครโทรทัศน์ คือ ดวงใจอัคนี
เคยทำงานเป็นวิศวกรบริษัท แต่ปัจจุบันลาออกมารับงานเป็นวิศวกร ฟรีแลนซ์
เดิมใช้ชื่อจริงเป็นนามปากกา แต่เมื่อได้เขียนนิยายแนวโรแมนซ์ จึงเปลี่ยนเป็น "ซ่อนกลิ่น" โดยคิดว่าจะหานามปากกาที่มันออกแนวๆดอกไม้ จึงนึกขึ้นได้ว่าเคยเขียนดอกไม้ดอกหนึ่งเป็นปริศนาในหนังสือเรื่องแรกคือ ดอกซ่อนกลิ่น และนำมาเป็นนามปากกา
ภารกิจเลือด
ภารกิจเลือด () เป็นนวนิยายสืบสวน โดย ไมเคิล คอนเนลลี นักเขียนชาวอเมริกัน ตีพิมพ์ครั้งแรกที่ประเทศสหรัฐอเมริกา เมื่อวันที่ 1 ตุลาคม พ.ศ. 2541 และตีพิมพ์ครั้งแรกในประเทศไทยเมื่อเดือนมีนาคม พ.ศ. 2547 หนังสือเล่มนี้ได้รับรางวัลนวนิยายสืบสวน Grand Prix ของประเทศฝรั่งเศส รางวัล Anthony Awards และ Macavity Awards ของสหรัฐอเมริกา ต่อมาถูกสร้างเป็นภาพยนตร์ในปี พ.ศ. 2545 มีชื่อภาษาไทยว่า ดับชีพจรล่านรก
เป็นเรื่องราวเกี่ยวกับ "เทอร์รี่ แม็กเคเล็บ" อดีตเจ้าหน้าที่เอฟบีไอ เพิ่งได้รับการผ่าตัดเปลี่ยนหัวใจ จึงตั้งใจจะอาศัยอย่างเรียบง่าย ไม่มีการสืบสวน หรือไล่ล่า แต่แล้ววันหนึ่งเขาได้พบกับ"กราเซียล่า ริฟเวอร์ส" ผู้ซึ่งมาขอร้องให้ช่วยเหลือในการสืบคดี และได้รู้ความจริงว่าหัวใจที่เขาได้รับมานั้นเป็นของกลอเรีย น้องสาวของเธอที่ถูกฆาตกรรม แม็กเคเล็บเริ่มสงสัยจึงเริ่มสืบคดี เมื่อเขาเริ่มสืบคดีจริงจังก็ได้พบว่าตำรวจมองข้ามรายละเอียดสำคัญหลายจุด จากคดีที่เหมือนกับคดีฆาตกรรมชิงทรัพย์ธรรมดาก็กลายเป็นคดีซ้บซ้อนโดยฆาตกรที่เฉียบแหลม
ซิมเอิร์ธ
ซิมเอิร์ธ: เดอะลิฟวิงแพลเน็ต () หรือเรียกสั้นๆ ว่า "ซิมเอิร์ธ" เป็นเกมคอมพิวเตอร์แนวจำลองชีวิตออกแบบโดยวิลล์ ไรท์ จัดจำหน่ายโดยบริษัทแม็กซิสในปี พ.ศ. 2534 เป็นเกมที่เปิดให้ผู้เล่นควบคุมพัฒนาการของดวงดาว ซึ่งเกมดังกล่าวได้รับการออกแบบสำหรับแมคอินทอช คอมมานโดร์อะมิกา ไอบีเอ็ม ซูเปอร์แฟมิคอม และเทอร์โบกราฟิก-16 ซึ่งต่อมาได้นำมาปรับรูปแบบอีกครั้งเพื่อจำหน่ายในเครื่องวี และวิชัวร์คอมโซล
แม้ว่าเกมนี้ได้รับคำชื่นชมเมื่อครั้งที่ออกจำหน่าย แต่ "ซิมเอิร์ธ" ก็ไม่ประสบความสำเร็จด้านยอดขายเท่า "ซิมซิตี" ที่ออกจำหน่ายไปก่อนหน้านี้
แบริโทน
แบริโทน () คือ โทนเสียงในการร้องเพลงประสานเสียง ซึ่งเป็นโทนเสียงกลางของนักร้องชาย
โดยกายภาพ เวลาร้องจะตัวโน้ตจะไต่ไปคงที่ที่โน้ต มี (E) โดยไม่เกิดอาการระคายคอ ซึ่งหากนักร้องได้รับการฝึกฝนเส้นเสียงเป็นอย่างดี จะสามารถไต่ระดับไปได้ถึงตัว ซอล (G) มิดเดิลออกเตฟ
มวยหมากรุก
มวยหมากรุก () เป็นกีฬาผสมระหว่างมวยสากลกับหมากรุกสากลในแต่ละยกสลับกัน กีฬาเริ่มขึ้นเมื่อศิลปินชาวดัตช์ชื่อ อีเป รูบิง (Iepe Rubingh) ได้รับแรงบันดาลใจจากภาพเขียนสมมติ ของนักเขียนหนังสือการ์ตูนชาวฝรั่งเศสและเป็นนักสร้างภาพยนตร์ที่มีชื่อว่า เอนกี บีลาล (Enki Bilal) ซึ่งได้มีการให้จัดการแข่งขันขึ้นจริง โดยมวยหมากรุกเริ่มเป็นที่นิยมกันมากขึ้นในปัจจุบัน โดยผู้เข้าร่วมการแข่งขันต้องมีทักษะความสามารถทั้งการชกมวยและเล่นหมากรุก ซึ่งผลการแข่งขันอาจชนะได้โดยวิธีใดวิธีหนึ่ง
การแข่งขันแบ่งออกเป็นสิบเอ็ดยกที่สลับการหมุนเวียนระหว่างมวยสากลกับหมากรุกสากล โดยเริ่มจากยกแรกที่เป็นการแข่งหมากรุกสี่นาที ตามด้วยการแข่งชกมวยสามนาที แล้วกลับมาแข่งหมากรุกสลับกับชกมวยเรื่อยไปกระทั่งการแข่งขันสิ้นสุดลง โดยมีช่วงพักระหว่างแต่ละยกเป็นเวลาหนึ่งนาที และมีการแข่งขันหมากรุกแบบจับเวลา โดยมีเวลากำกัดรวมให้ผู้เล่นแต่ละคนเพียงสิบสองนาทีในหนึ่งเกม
คู่ต่อสู้อาจเอาชนะได้โดยการชนะน็อกโดยเทคนิค, ชนะโดยรุกฆาต, โดยการตัดสินของกรรมการ หรือคู่ต่อสู้ใช้เวลาในการคำนวณหมากรุกรวมเกินสิบสองนาที หากคู่แข่งขันไม่สามารถเดินหมากรุกในยกดังกล่าวต่อไปได้ อาจมีคำเตือนซ้ำหลายครั้งที่มีผลในการตัดสิทธิ์ได้ โดยผู้เล่นต่างใส่หูฟังเพื่อไม่ให้พวกเขาได้ยินเสียงตะโกนให้ความช่วยเหลือใดๆจากผู้ชม
กีฬาผสมนี้เกิดขึ้นในปีค.ศ. 1992 จากจินตนาการของนักเขียนการ์ตูนที่มีชื่อว่า เอนกี บีลาล และมวยหมากรุกดังกล่าวนี้ได้ปรากฏในนิยายภาพเรื่อง Froid Équateur ซึ่ง อีเป รูบิง ได้นำแนวคิดดังกล่าวมาใช้ในชีวิตจริง เขาใช้ในการแข่งขันต่อสู้ภายใต้ฉายา "อีเป เดอะโจ๊กเกอร์" รูบิงรู้สึกว่าวิธีที่อธิบายไว้ในหนังสือเกี่ยวกับการแข่งขันชกมวยครบยก ตามด้วยการแข่งขันหมากรุกจนชนะกระดาน เป็นสิ่งที่เพ้อฝัน เขาจึงใช้วิธีแข่งหมากรุกสลับกับชกมวยในแต่ละยกแทน
แนวคิดดังกล่าวยังปรากฏในภาพยนตร์ฟินแลนด์ปี ค.ศ. 1991 เรื่อง "Uuno Turhapuro—herra Helsingin herra" เมื่อตัวเอกของเรื่องเล่นหมากรุกแบบไม่ได้มองกระดานผ่านทางโทรศัพท์กับนักมวยคนอื่น ซึ่งบีลาลเองก็ไม่ทราบมาก่อนว่ามีอยู่ในภาพยนตร์ดังกล่าว และยังมีในภาพยนตร์ปีค.ศ. 1979 ที่กำกับโดย โจเซฟ คู อย่างเรื่อง "นินจากเชคเมท" ในพากย์ภาษาอังกฤษ ซึ่งภาพยนตร์ดังกล่าวในเวอร์ชันสหรัฐอเมริกาใช้ชื่อว่า "มิสเทรี่ออฟเชสบ็อกซิ่ง" ภาพยนตร์ดังกล่าวไม่มีมวยหมากรุก หากแต่มันได้สร้างแรงดลบันดาลใจแก่เพลงของกลุ่มนักร้องฮิปฮอป Wu-Tang Clan ในเพลง "Da Mystery of Chessboxin" ในอัลบั้มแรกของพวกเขาที่มีชื่อว่า Enter the Wu-Tang (36 Chambers) (ค.ศ. 1993) ซึ่ง RZA โปรดิวเซอร์ของ Wu-Tang Clan เป็นผู้ที่ชื่นชอบและสนับสนุนการกีฬาคนหนึ่ง
กีฬาดังกล่าวนี้อยู่ภายใต้การดูแลขององค์การมวยหมากรุกโลก (World Chess Boxing Organisation หรือชื่อย่อ WCBO) ซึ่งมีคำขวัญคือ "การต่อสู้มีอยู่ในสังเวียน ส่วนสงครามมีอยู่บนกระดาน" การแข่งขันชิงแชมป์โลกครั้งแรกได้จัดขึ้นในอัมสเตอร์ดัม ค.ศ. 2003 โดยมีผู้ชนะคือ อีเป รูบิง ส่วนการแข่งขันมวยหมากรุกชิงแชมป์ยุโรปจัดครั้งแรกในเบอร์ลิน ในวันที่ 1 ตุลาคม ค.ศ. 2005 โดย ทีโฮเมอร์ ดอฟรามาดีเยฟ จากประเทศบัลแกเรีย เป็นฝ่ายเอาชนะ แอนเดรียส "ดี" ชไนดอร์ จากเยอรมัน ผู้ยอมแพ้ในเกมหมากรุกซึ่งเป็นยกที่เจ็ดของการแข่งขัน
นักมวยหมากรุกระดับโลกไม่เพียงแต่มีประสบการณ์เฉพาะทางชกมวยเท่านั้น หากแต่ต้องมีทักษะทางด้านหมากรุกมามากพอจึงจะมีสิทธิ์ร่วมแข่งขันได้ ตัวอย่างเช่น นิโคไล ซาฮิน มีระดับคะแนนหมากรุก Elo rating ที่ประมาณ 1900 แต้ม ในขณะที่แชมป์ยุโรปของมวยหมากรุกอย่าง ทีโฮเมอร์ ดอฟรามาดีเยฟ มีระดับคะแนนหมากรุก FIDE Master สูงกว่า 2300 แต้ม และยังชนะในการแข่งขันหมากรุกหลายรายการ
พิพิธภัณฑ์ธงชาติไทย
พิพิธภัณฑ์ธงชาติไทย (Thai National Flag Museum) ตั้งอยู่เลขที่ 15 ซอยลาดพร้าว 43 แขวงสามเสนนอก เขตห้วยขวาง กรุงเทพมหานคร 10310 อยู่ภายในบริเวณเดียวกับพื้นที่จัดแสดงพิพิธภัณฑ์เครื่องเล่นกระบอกเสียงและหีบเสียงไทย และ พิพิธภัณฑ์เฉลิมพระนคร มีเจ้าของคนเดียวกันคือ คุณพฤฒิพล ประชุมผล จัดตั้งขึ้นมาเพื่อสำหรับให้ประชาชนคนไทยที่สนใจต้องการศึกษา ประวัติธงชาติไทย พิพิธภัณฑ์เอกชนแห่งนี้มีความโดดเด่น เพราะว่าได้รวบรวม ธงสยาม (Siam Flag)ในรูปแบบต่าง หรือที่คนไทยทั่วไปเรียกว่าธงช้าง ก่อนที่จะพัฒนามาเป็น ธงชาติไทยดังที่ใช้อยู่ในปัจจุบัน และธงสยามนี้ปรากฏอยู่บนงานสะสมต่างๆ จากนักสะสมทั่วโลก โดยพิพิธภัณฑ์เริ่มนำออกมาอวดโฉมจัดแสดงต่อสาธารณชนครั้งแรก เมื่อปี พ.ศ. 2549 และเป็นที่ทำการสมาคมนักธัชวิทยาแห่งประเทศไทย
จากวัตถุประสงค์ของการก่อตั้ง พิพิธภัณฑ์ธงสยาม ดังที่ได้กล่าวมาข้างต้น พิพิธภัณฑ์มีการจัดแสดงธงชาติสยามในอดีต ที่มีพื้นที่สีแดงสดตรงกลางเป็นรูปช้างเผือก และการจัดแสดงอื่นๆ อาทิเช่นผู้อำนวยการหรือภัณฑารักษ์ คิอ นายพฤฒิพล ประชุมผล
ไฟน์ยังแคนนิบอลส์
ไฟน์ยังแคนนิบอลส์ () เป็นวงอังกฤษก่อตั้งวงในเบอร์มิงแฮม ในปี ค.ศ. 1984 โดยมือเบส เดวิด สตีล และมือกีตาร์ แอนดี ค็อกซ์ (ทั้งคู่เคยเป็นสมาชิกวงเดอะบีต) และนักร้อง โรแลนด์ กิฟต์ (อดีตสมาชิกวง Akrylykz) พวกเขาเป็นที่รู้จักในผลงานเพลงฮิตในปี ค.ศ. 1989 อย่าง "She Drives Me Crazy" และ "Good Thing"
ชื่อวงนั้นมาจากภาพยนตร์ในปี ค.ศ. 1960 เรื่อง "All The Fine Young Cannibals" นำแสดงโดยโรเบิร์ต แวกเนอร์และนาตาลี วูด
พิพิธภัณฑ์เฉลิมพระนคร
พิพิธภัณฑ์เฉลิมพระนคร เป็นพิพิธภัณฑ์เอกชนที่จัดตั้งขึ้นเพื่อรวบรวมวัตถุ เอกสาร ภาพ รวมทั้งประวัติในการสมโภชพระนครรัตนโกสินทร์ในช่วงต่างๆ ตั้งแต่ครั้งครบรอบ ๑๐๐ ปี ๑๕๐ ปี และล่าสุด พระราชพิธีสมโภชกรุงรัตนโกสินทร์ ๒๐๐ ปี และรวมถึงการแสดงวัตถุชิ้นเอกต่างๆ ที่จัดทำขึ้นเนื่องในวาระการสมโภชพระนคร อยู่ภายในบริเวณเดียวกับพื้นที่จัดแสดงพิพิธภัณฑ์เครื่องเล่นกระบอกเสียงและหีบเสียงไทย และ พิพิธภัณฑ์ธงสยาม เลขที่ 15 ซอยลาดพร้าว 43 แขวงสามเสนนอก เขตห้วยขวาง กรุงเทพมหานคร 10310 ที่มีเจ้าของคนเดียวกันคือ คุณพฤฒิพล ประชุมผล โดยผู้อำนวยการหรือเรียกว่าภัณฑารักษ์ เป็น คุณ จันทกาญจน์ คล้อยสาย เป็นผู้ดูแลแทน
โรเบิร์ต แวกเนอร์
โรเบิร์ต จอห์น แวกเนอร์ () เกิดเมื่อวันที่ 10 กุมภาพันธ์ ค.ศ. 1930 เป็นนักแสดงชาวอเมริกัน มีผลงานแสดงภาพยนตร์ โทรทัศน์ ละครเวที
แวกเนอร์แสดงในซีรีส์โทรทัศน์อเมริกัน ยาวนานกว่า 4 ทศวรรษ แต่ตั้งบทโจรเพลย์บอยที่กลายมาเป็นสายลับ ที่ชื่อ อเล็กซานเดอร์ มันดี ใน "It Takes a Thief" (1968–1970), บทนักสืบ พีต ที. ไรอัน ใน "Switch" (1975–1978) และบทจอห์นนี ฮาร์ต ใน "Hart to Hart" (1979–1984) ในการแสดงภาพยนตร์ เขารับบท นัมเบอร์ทู ในภาพยนตร์ "Austin Powers" ในปลายคริสต์ทศวรรษ 1990 และต้นคริสต์ทศวรรษ 2000 เขายังรับบทเล็ก ๆ ในบทเท็ดดี ลีโอโพลด์ ในซิตคอมเรื่อง "Two and a Half Men"
แวกเนอร์เขียนอัตชีวประวัติ เรื่อง "Pieces of My Heart: A Life" โดยเขียนร่วมกับนักเขียน สก็อต ไอแมน ตีพิมพ์เมื่อวันที่ 23 กันยายน ค.ศ. 2008
ไมน์ (เพลงเทย์เลอร์ สวิฟต์)
"ไมน์" () เพลงของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนโดยเทย์เลอร์ สวิฟต์เพียงคนเดียว ผลิตโดยสวิฟต์และนาธาน แชปแมน เพลงออกจำหน่ายเป็นซิงเกิลนำจากสตูดิโออัลบั้มที่สาม "สปีกนาว" ผ่านสังกัดบิกแมชีนเรเคิดส์ เพลงออกจำหน่ายวันที่ 4 สิงหาคม ค.ศ. 2010 หลังจากเพลงหลุดรั่วทางอินเทอร์เน็ต 2 สัปดาห์ก่อนถึงวันดังกล่าว สวิฟต์ได้แรงบันดาลใจเขียนเพลง "ไมน์" จากการแอบรัก และอธิบายว่า เพลงมีเนื้อหาเกี่ยวกับแนวโน้มที่จะวิ่งหนีความรัก เพลงมีคุณสมบัติดนตรีแนวป็อปและเนื้อเพลงพูดถึงความรักหนุ่มสาวที่มีขึ้นและมีลง
การตอบรับของเพลง "ไมน์" ส่วนมากเป็นด้านบวก สวิฟต์ได้รับคำชมจากความสามารถในการถ่ายทอดมุมมองของความรักในแบบผู้ใหญ่ แม้ว่านักวิจารณ์บางกลุ่มจะเรียกเพลงนี้ว่า "เป็นสูตรสำเร็จเดิม ๆ" (formulaic) สะท้อนให้เห็นเพลงเก่า ๆ ที่เห็นได้ชัดคือเพลง "เลิฟสตอรี" เพลงประสบความสำเร็จเชิงพาณิชย์เช่นกัน เพลงติดสิบอันดับแรกในประเทศออสเตรเลีย แคนาดา และญี่ปุ่น ซิงเกิลได้รับการรับรองระดับทองคำจากสมาคมอุตสาหกรรมบันทึกเสียงออสเตรเลีย (ARIA) ในสหรัฐอเมริกา เพลงเข้าชาร์ตบิลบอร์ดฮอต 100 ที่อันดับสาม ทำให้สวิฟต์เป็นศิลปินหญิงคนที่สองในประวัติศาสตร์ของฮอต 100 ที่มีเพลงหลายเพลงเปิดตัวในห้าอันดับแรกในปีเดียว หลังจากที่มารายห์ แครี เคยทำไว้เมื่อ ค.ศ. 1995
มิวสิกวิดีโอเพลงกำกับโดยโรแมน ไวต์ วิดีโอเล่าเรื่องเกี่ยวกับความสัมพันธ์ระหว่างสวิฟต์กับคนรัก รับบทโดยนักแสดงชาวอังกฤษ โทบี เฮมิงเวย์ และจบด้วยการสมรส มิวสิกวิดีโอได้รับคำสรรเสริญจากนักวิจารณ์ร่วมสมัยที่มองว่า "ค่อนข้างหวาน" และ "น่าอุ่นใจ" เพลงถูกนำไปแสดงสดหลายครั้งเพื่อสนับสนุนอัลบั้มสปีกนาว มิวสิกวิดีโอยังได้รับรางวัลวิดีโอแห่งปีในงานประกาศรางวัลซีเอ็มทีมิวสิกอะวอดส์ 2011 ด้วย
เพลงนี้ได้แสดงในละคร"กลี" ตอน "เดอะเบรกอัป" ขับร้องโดยนายา ริเวรา (ซานทานา โลเปซ) และถูกนำไปร้องใหม่โดยมารูนไฟฟ์ด้วย
ในบทสัมภาษณ์กับนิตยสาร"โรลลิงสโตน" สวิฟต์เปิดเผยว่า "ไมน์" มีแรงบันดาลใจจากคนที่เธอแอบรัก เธอกล่าวว่า "ฉันสะท้อนให้เห็นผู้ชายที่ฉันชอบในตอนนั้น" เธอยังกล่าวกับเอ็มทีวีว่าเพลงมีเนื้อหาเกี่ยวกับความเป็นไปหากเธอยอมเปิดใจ ระหว่างแชตสดผ่านยูสตรีมกับแฟนเพลงในวันที่ 20 กรกฎาคม ค.ศ. 2010 สวิฟต์อธิบายว่าเพลงมีเนื้อหาเกี่ยวกับ "ความเป็นไปได้ว่าเธอจะหนีจากความรัก" หลังจากคบหากับผู้ชายมาหลายคนและจบลงด้วยการร่ำลาและความอกหัก เธอกล่าวต่อไปว่า "ฉันคิดว่าฉันจะต่อยอดรูปแบบของการวิ่งหนีเมื่อถึงเวลาตกหลุมรักและรักษาความสัมพันธ์ไว้ เพลงจะเล่าเกี่ยวกับการหาข้อยกเว้นเรื่องนั้นและหาคนที่จะทำให้คุณเชื่อในึวามรักและตระหนักว่ามันเป็นไปได้"
"ไมน์" เป็นหนึ่งในเพลง 14 เพลงในอัลบั้ม"สปีกนาว"ที่สวิฟต์แต่งเพียงคนเดียว เธอร่วมผลิตเพลงกับนาธาน แชปแมน ที่ร่วมผลิตกับสวิฟต์ทั้งอัลบั้ม เดิมวางแผนให้เพลงออกจำหน่ายวันที่ 16 สิงหาคม ค.ศ. 2010 แต่หลังจากไฟล์เพลงเอ็มพีสามคุณภาพต่ำหลุดรั่วโดยไม่ได้รับอนุญาต สังกัดบิกแมชีนเรเคิดส์ตัดสินใจส่งเพลงเข้าคลื่นวิทยุเพลงคันทรี และไอทูนส์ก่อนกำหนด 12 วันในวันที่ 4 สิงหาคม ค.ศ. 2010 สวิฟต์ให้ความเห็นว่า "เรื่องเพลงหลุดนั้นทำให้ฉันไม่สบายใจ แต่มันก็จบด้วยดี มันเข้าถึงอารมณ์จนทำให้ฉันเริ่มร้องไห้"
โรงเรียนปอพานพิทยาคม รัชมังคลาภิเษก
โรงเรียนปอพานพิทยาคม รัชมังคลาภิเษก อักษรย่อ ป.พ.ร. เดิมเป็นสาขาเป็นโรงเรียนนาเชือกพิทยาสรรค์ ปัจจุบันจัดอยู่ในประเภทโรงเรียนมัธยมศึกษาขนาดเล็ก ซึ่งมีฐานะป็นโรงเรียนมัธยมศึกษาประจำตำบลปอพาน อำเภอนาเชือก จังหวัดมหาสารคาม สังกัดสำนักงานเขตพื้นที่การศึกษามหาสารคามเขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ
พ.ศ. 2528 เป็นหน่วยเรียนเคลื่อนที่ของโรงเรียนนาเชือกพิทยาสรรค์ มีนักเรียน 37 คน เปิดสอนที่โรงเรียนบ้านโคกก่อง ต. หนองแดง อ. นาเชือก จ. มหาสารคาม
พ.ศ. 2529 ย้ายไปเรียนที่โรงเรียนบ้านปอพานหนองโน
2531 ได้รับอนุมัติจากกรมสามัญศึกษาให้เปิดเป็นโรงเรียนมัธยมประจำตำบล เมื่อ 21 มกราคม 2531 และย้ายเข้าเรียนในพื้นที่ สาธารณะ ต. ปอพาน มีเนื้อที่ 65 ไร่ 90 ตารางวา ให้ชื่อโรงเรียนว่า “โรงเรียนปอพานพิทยาคม”
ต่อมาเนื่องใน วโรกาสพระราชพิธีรัชมังคลาภิเษกของพระบาทสมเด็จพระเจ้าอยู่หัวจึงได้คำว่า “รัชมังคลาภิเษก” ต่อท้าย และเข้าเป็นโรงเรียนมัธยมศึกษา เฉลิมพระเกียรติตั้งแต่นั้นมา
ปัทมา ลีสวัสดิ์ตระกูล
คุณหญิงปัทมา ลีสวัสดิ์ตระกูล (Khunying (Lady) Patama Leeswadtrakul) กรรมการผู้ทรงคุณวุฒิในคณะกรรมการบริหารสถาบันเพื่อการยุติธรรมแห่งประเทศไทย กรรมการผู้ทรงคุณวุฒิในคณะกรรมการส่งเสริม
ศิลปะร่วมสมัยชุดใหม่สมัยคณะรัฐมนตรีไทย คณะที่ 61 ภายหลังรัฐประหารในนามคณะรักษาความสงบแห่งชาติอดีตประธานคณะกรรมการกองทุนส่งเสริมงานวัฒนธรรม นักธุรกิจหญิงชาวไทย ประธานกรรมการโรงแรมอโนมา แกรนด์ กรุงเทพ , โรงแรมเฟลิกซ์ ริเวอร์แคว รีสอร์ท กาญจนบุรี กรรมการบริษัท บริษัท จีสตีล จำกัด (มหาชน) และนักกิจกรรมสังคม
ในด้านการดนตรี คุณหญิงปัทมามีความผูกพันกับดนตรี สมัยในวัยเยาว์คุณหญิงปัทมาเป็นสมาชิกนักขับร้องประสานเสียงในโบสถ์ และรักการเล่นกีตาร์ ใช้ความสามารถในการร้องและเล่นดนตรีแบ่งปันให้กับชุมชนในทุกโอกาสที่ปฏิบัติหน้าที่เป็นอาสาสมัครออกค่าย สร้างและซ่อมแซม วัด โรงเรียน สะพานข้ามคลอง และสอนหนังสือแก่เด็กยากไร้ในถิ่นทุรกันดารทั่วประเทศ ปัจจุบันคุณหญิงปัทมายังคงรักและอุปถัมภ์วงการดนตรีอย่างเข้มแข็งและต่อเนื่อง คุณหญิงปัทมาเป็นผู้มีผลงานในวงการศิลปวัฒนธรรมของประเทศไทย อาทิ เป็นประธานคณะกรรมการกองทุนส่งเสริมงานวัฒนธรรม กรมส่งเสริมวัฒนธรรม กระทรวงวัฒนธรรม ประธานวงดุริยางค์ฟีลฮาร์โมนิก แห่งประเทศไทย ประธานที่ปรึกษามูลนิธิมหาอุปรากรกรุงเทพฯ นายกกิตติมศักดิ์และผู้ก่อตั้งสมาคมขับร้องประสานเสียงแห่งประเทศไทย กรรมการกิตติมศักดิ์สมาคมครูดนตรี (ประเทศไทย) ฯลฯ
หมาป่าไคโยตี
หมาป่าไคโยตี (, ) หรือ โคโยตี () จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม เป็นหมาป่าชนิดหนึ่ง ในตระกูลหมาใกล้เคียงกับหมาบ้าน หมาป่าไคโยตีมักออกล่าเหยื่อเดี่ยว และในบางครั้งอาจพบเจออยู่เป็นกลุ่มเล็ก ๆ ช่วงชีวิตของหมาป่าไคโยตีประมาณ 6 ปี อยู่อาศัยบริเวณทุ่งราบ และพบได้ในทวีปอเมริกาเหนือ หมาป่าไคโยตีถูกพบเจอครั้งแรกบริเวณตะวันตกเฉียงใต้ของสหรัฐอเมริกา และแถบคอสตาริกา ซึ่งภายหลังหมาป่าไคโยตีได้ขยายดินแดนขึ้นมาทางอเมริกาเหนือ
ชื่อ "ไคโยตี" เป็นภาษาสเปนคำว่า โคโยเต coyote ที่มาจากประเทศเม็กซิโก ที่ยืมต่อมาจาก ภาษานาวาเติล ของชาวแอซเทค คำว่า cóyotl [ˈkojoːtɬ] ที่หมายถึง สุนัขร้องเพลง
ขนของหมาป่าไคโยตีมีอยู่หลายสี ข้างบนมีตั้งแต่สีน้ำตาลอมเทาจนถึงสีเทาอมเหลือง ส่วนตรงลำคอและท้องมักมีน้ำตาลเหลือง หรือ สีขาว ขาหน้า ข้างหัว ปาก และ ตีน มักมีสีน้ำตาลอมแดง ขนสั้นตรงหลังมักมีสีเหลืองเข้ม ปลายสีดำ ซึ่งทำให้มีลายสีดำกลางหลัง ไหล่มักมีสีเข้มเป็นเส้นขวาง ต่อมกลิ่นอยู่ตรงปลายหางมักเป็นสีดำ หมาป่าไคโยตีสลัดขนปีละครั้ง โดยเริ่มจากเดือนพฤษภาคม ซึ่งเป็นช่วงที่สลัดขนบาง จนกระทั่งถึงเดือนกรกฎาคม ซึ่งเป็นช่วงที่สลัดขนมากกว่า หมาป่าไคโยตีมีหูขนาดใหญ่เมื่อเปรียบเทียบกับขนาดของหัว ส่วนตีนมีขนาดเล็กเมื่อเปรียบเทียบกับขนาดของลำตัวนักวิชาการหลายคนสังเกตว่ากระดูกหุ้มสมองของหมาป่าไคโยตีมีขนาดที่ใกล้เคียงกระดูกหุ้มสมองของหมาบ้านมากกว่ากระดูกหุ้มสมองของหมาป่า หมาป่าไคโยตีที่อาศัยอยู่ตามภูเขามักมีขนที่สีเข้มว่าหมาป่าไคโยตีที่อาศัยอยู่ตามทะเลทราย
หมาป่าไคโยตีมีลำตัวยาวประมาณ 76–86 เซนติเมตร โดยไม่รวมหางซึ่งยาวประมาณ 30–41 เซนติเมตร ยืนสูงประมาณ 58–66 เซนติเมตร โดยวัดจากตีนถึงไหล่ มีน้ำหนักประมาณ 6.8–20.9 กิโลกรัม หมาป่าไคโยตีพันธุ์ภาคเหนือมักตัวใหญ่กว่าหมาป่าไคโยตีพันธุ์ภาคใต้ โดยมีน้ำหนักหนักสุดคือ 33.91 กิโลกรัม ความยาวทั้งสิ้น 1.75 เมตร
ส่วนมากฝูงหนึ่งมักมีหมาป่าไคโยตีที่อายุใกล้กันไม่ว่าจะโตเต็มตัวหรือกำลังเติบโตประมาณ 6 ตัว ฝูงหมาป่าไคโยตีส่วนใหญ่มักมีจำนวนน้อยกว่าฝูงหมาป่า และความสัมพันธุ์ระหว่างสมาชิกมักไม่มั่นคงเท่าความสัมพันธุ์ระหว่างสมาชิกของฝูงหมาป่า ซึ่งทำให้พฤติกรรมทางสังคมของหมาป่าไคโยนีใกล้เคียงกับหมาป่าดิงโกมากกว่า
เสียงร้องของหมาป่าไคโยตีเป็นเสียงที่สูง ไม่ว่าจะเป็นเสียงเห่าหรือหอน เสียงดั่งกล่าวอาจเป็นเสียงยาวจากต่ำไปสูงหรือจากสูงไปต่ำ (เวลาหอน) มักใช้เสียงนี้ยามกลางคืนหรือหัวค่ำ แต่บางครั้งก็อาจหอนยามกลางวัน มักใช้เสียงเหล่านี้ในยามฤดูใบไม้ผลิซึ่งเป็นฤดูผสมพันธุ์ และในยามฤดูใบไม้ร่วงซึ่งเป็นยามที่ลูกหมาป่าไคโยตีต้องจากลาจากครอบครัวเพื่อไปตั้งรากฐานใหม่เป็นของตัวเอง หมาป่าไคโยตีมักร้องเป็นเสียงสูงเมื่อเรียกฝูงตนมารวมตัว ฝูงหมาป่าไคโยตีจะหอนเสียงสูงขึ้นสูงขึ้นเรื่อย ๆ เมื่อมารวมตัวกันเป็นฝูงใหญ่
ในการ์ตูนเรื่องไวลี อี. ไคโยตี และโรด รันเนอร์ ไวลี อี. ไคโยตี เป็นหมาป่าไคโยตีที่ต้องวิ่งไล่จับนกโรด รันเนอร์แต่ไม่เคยสำเร็จ
ในภาพยนตร์เรื่อง โคโยตี้ อั๊กลี่ บาร์ห้าวสาวฮ็อต (Coyote Ugly) ลิล (เจ้าของบาร์) ได้ตั้งชื่อร้านตามคำสแลง ในภาษาอังกฤษจากคำว่า "coyote ugly" หมายถึง คนที่น่าเกลียดมาก ใช้กับเหตุการณ์ที่ผู้ชายหรือผู้หญิงตื่นขึ้นมาจากการร่วมหลับนอนกับคนที่เพิ่งพบกัน และสังเกตเห็นว่าคู่นอนหน้าตาน่าเกลียดมาก ไม่เหมือนกับตอนก่อนหลับนอนกัน และพยายามที่จะหนีแม้ว่าจะต้องตัดแขนตัวเองให้ขาด เปรียบเทียบกับ หมาป่าไคโยตีเมื่อเวลาติดกับดักจะพยายามดึงขาตัวเองให้หลุดออกจากกับดัก แม้ว่าขาจะขาดก็ตาม
สุวิทย์ ธาระรูป
พลเรือเอก สุวิทย์ ธาระรูป ผู้ช่วยผู้บัญชาการทหารเรือ เกิดเมื่อวันที่ 23 ตุลาคม พ.ศ. 2493 เป็นบุตรของ นายสอาด และนางทวี ธาระรูป จบการศึกษาชั้นมัธยมจากโรงเรียนวัดเขมาภิรตาราม, โรงเรียนเตรียมทหารรุ่นที่ 11 (ตท.11-ร่วมรุ่นเดียวกับ พล.อ.อ.อิทธพร ศุภวงศ์, พล.อ.วิชญ์ เทพหัสดิน ณ อยุธยา, พล.อ.พิเชษฐ์ วิสัยจร, พล.ต.ขัตติยะ สวัสดิผล), โรงเรียนนายเรือ รุ่นที่ 68 ระหว่างรับราชการได้เข้ารับการศึกษาอบรมในหลักสูตรที่สำคัญ ๆ อาทิ หลักสูตรจู่โจมจากโรงเรียนสงครามพิเศษ กองทัพบก, หลักสูตรส่งทางอากาศนาวิกโยธิน รุ่นที่ 1, หลักสูตรการรบพิเศษ แขนงการลาดตระเวนสะเทินน้ำสะเทินบกและจู่โจมนาวิกโยธิน รุ่นที่ 15, หลักสูตรผู้ควบคุมการกระโดดร่ม จากโรงเรียนสงครามพิเศษ กองทัพบก, หลักสูตรเสนาธิการทหารบก หลักสูตรหลักประจำ ชุดที่ 64 จากโรงเรียนเสนาธิการทหารบก, หลักสูตรวิทยาลัยการทัพเรือ รุ่นที่ 25 จากสถาบันวิชาการทหารเรือชั้นสูง, หลักสูตรป้องกันราชอาณาจักรภาครัฐเอกชนและการเมือง จากวิทยาลัยป้องกันราชอาณาจักร (วปรอ.) เป็นต้น นอกจากนั้นยังสำเร็จการศึกษาอบรมจากต่างประเทศ ได้แก่ หลักสูตรนายทหารสื่อสาร นาวิกโยธินสหรัฐอเมริกา, หลักสูตรการยุทธสะเทินน้ำสะเทินบก นาวิกโยธินสหรัฐอเมริกา และหลักสูตรเสนาธิการทหารนาวิกโยธิน สหรัฐอเมริกา เป็นต้น
การรับราชการ ถือได้ว่า เป็นนายทหารที่เติบโตมาจากหน่วยบัญชาการนาวิกโยธินโดยตรง โดยเริ่มจากตำแหน่ง ผู้บังคับหมวดปืนเล็ก ร้อยปืนเล็กที่ 1 กองพันทหารราบที่ 1 กรมผสมนาวิกโยธิน เรื่อยมาจนถึงผู้บังคับบัญชา, รองผู้บัญชาการหน่วยบัญชาการนาวิกโยธิน
และหลังการรัฐประหารในวันที่ 19 กันยายน พ.ศ. 2549 ก็ได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) อีกด้วย จากนั้นในวันที่ 21 มีนาคม พ.ศ. 2550 ได้รับการแต่งตั้งในผู้บัญชาการหน่วยบัญชาการนาวิกโยธิน
จากนั้นในวันที่ 1 ตุลาคม พ.ศ. 2553 ได้รับการเลื่อนยศเป็น พลเรือเอก (พล.ร.อ.) และดำรงตำแหน่งผู้ช่วยผู้บัญชาการทหารเรือ นอกจากนี้ยังดำรงตำแหน่งประธานกรรมการกิจการศูนย์พัฒนากีฬาราชนาวี อีกด้วย ปัจจุบันเกษียณราชการแล้ว ตั้งแต่วันที่ 30 กันยายน 2554
ชีวิตส่วนตัว สมรสกับ นางฐิติปรางค์ ธาระรูป มีบุตรชาย 2 คน คือ ร.อ.จักษ์ และ ดร.ปรบ ธาระรูป
วัดยางเอน
วัดยางเอน เป็นวัดราษฎร์ สังกัดคณะสงฆ์มหานิกาย ตั้งอยู่ หมู่ที่ 3 ตำบลตาลเตี้ย อำเภอเมือง จังหวัดสุโขทัย เขตการปกครองคณะสงฆ์ตำบลบ้านสวน อำเภอเมือง จังหวัดสุโขทัย มีเนื้อที่ 7 ไร่ 98 ตารางวา วัดนี้ประชาชนร่วมกันสร้างขึ้น เมื่อ พ.ศ. 2480 มีชื่อตามชื่อหมู่บ้าน ว่าวัดยางเอน ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2539
นักมวยไทย
นักมวยไทย หมายถึงนักมวยในกีฬามวยไทย จนถึงปัจจุบันนี้ มีนักมวยไทยจากค่ายมวยไทยมากมายทั้งในประเทศและต่างประเทศ มีสถาบันฝึกสอนนักมวยไทยทั้งที่เป็นสำนักเรียน สถาบันการพลศึกษา มีการจัดการเรียนการสอนวิชามวยไทยในระดับปริญญาตรี และปริญญาโท ซึ่งมหาวิทยาลัยราชภัฎหมู่บ้านจอมบึงได้มีโครงการจัดสอนถึงระดับปริญญาเอก รวมถึงมีองค์กรส่งเสริมควบคุมมาตรฐานและการจัดการแข่งขันมวยไทยระดับชาติและนานาชาติ มีกฎหมายในการควบคุมและคุ้มครองการจัดชกมวย
ทั้งนี้ ฉายาของนักมวยไทย มักมีที่มาจากในหลายลักษณะ อาทิ ลักษณะการชก ความแข็งแกร่ง ความสามารถ และอาจรวมถึงเอกลักษณ์เฉะพาะตัว หรือในบางครั้ง อาจตั้งตามกระแสสังคม หรือ นำมาจากผู้มีชื่อเสียงในวงการต่างๆ เช่น การเมือง บันเทิง กีฬา มาเป็นแบบอย่าง โดยทั่วไปในปัจจุบัน เครื่องแต่งกายของนักมวยไทยจะสวมกางเกงขาสั้น และมีการสวมใส่นวม มีประเจียดรัดต้นแขน และมงคลสวมศีรษะขณะทำการไหว้ครูรำมวย
ประชาธิปไตย (อัลบั้ม)
ประชาธิปไตย เป็นสตูดิโออัลบั้มลำดับที่ 7 ของ คาราบาว ออกจำหน่ายในเดือน ธันวาคม พ.ศ. 2529 โดยทำขึ้นมาตามกระแสการเรียกร้องประชาธิปไตย โดยมีเพลงที่สะท้อนปัญหาประชาธิปไตยไว้ในชุด คือ "ประชาธิปไตย" และ "ผู้ทน" และยังมีบทเพลงอื่น ๆ ซึ่งล้วนเป็นบทเพลงที่มีคุณค่าต่อสังคมไทย โดยอัลบั้มชุดนี้เป็นชุดแรกที่ทางวงได้ทำมิวสิกวิดีโออย่างเป็นทางการขึ้น และมีเพลงดังที่มีการร้องต่ออยู่บ่อยครั้ง คือ เจ้าตาก ซึ่งได้รับรางวัลรองชนะเลิศสาขามิวสิกวิดีโอดีเด่นจากงานประกาศผลรางวัลโทรทัศน์ทองคำ ครั้งที่ 1 และถือเป็นอัลบั้มชุดแรกของวงที่ได้รับรางวัลประเภทมิวสิกวิดีโออีกด้วย
รายชื่อเพลงในชุดนี้ตามลำดับ ได้แก่ "ตาตี๋", "ประชาธิปไตย", "ผู้ทน", "เจ้าตาก", "พ่อ", "ถึกควายทุย ภาค 7", "วันเด็ก", "มหาจำลอง รุ่น 7", "มรดกเฮงซวย" และ "ค.ควาย ค.คน" โดยเพลง "ผู้ทน", "วันเด็ก" และ "ค.ควาย ค.คน" ถูก คณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งห้ามออกอากาศ แต่เพลง "ผู้ทน" ได้มีการทำเป็นมิวสิกวิดีโอ โดยเปลี่ยนเนื้อร้องส่วนที่ห้ามแล้วสามารถออกอากาศได้
หน้าปกเทปอัลบั้มนี้เป็นภาพวาดหม้อข้าวตั้งอยู่บนเตาแบบจีน อันเป็นส่วนหนึ่งของเพลง "เจ้าตาก" พิมพ์ลงบนกระดาษแข็งเคลือบฟอยล์ ออกแบบโดย แอ๊ด - ยืนยง โอภากุล โดยไม่มีเนื้อเพลงหรือรายละเอียดไว้บนปกเลย จนเมื่อมีการผลิตเป็นซีดีโดย วอร์นเนอร์ มิวสิก ไทยแลนด์ จึงมีการระบุอารัมภบท พร้อมกับเนื้อเพลงทั้งหมดด้วย
อัครบิดร
อัครบิดร () ชาวออร์ทอดอกซ์ในประเทศไทยเรียกว่า พระสังฆราช และ ชาวโปรเตสแตนต์ในประเทศไทยเรียกว่าอัครปิตา ส่วนชาวโรมันคาทอลิกในประเทศไทยเรียกว่าพระอัยกา ถือเป็นตำแหน่งมุขนายกชั้นสูงสุดในคริสตจักรอีสเทิร์นออร์ทอดอกซ์ และอื่นๆ เช่นออเรียนทัลออร์ทอดอกซ์ โรมันคาทอลิก และอัสซีเรียนแห่งตะวันออก
แต่เดิมคัมภีร์ไบเบิลช้คำนี้เพื่อหมายถึง อับราฮัม อิสอัค และยาโคบ ผู้เป็นปฐมบรรพบุรุษของวงศ์วานอิสราเอล และเรียกยุคที่ทั้งสามคนนี้มีชีวิตอยู่ว่ายุคอัครบิดร
หลังการสังคายนาไนเซียครั้งที่หนึ่งในปี ค.ศ. 325 ได้มีการแบ่งเขตการปกครองภายในคริสตจักรออกเป็น 3 เขตอัครบิดร ได้แก่ โรม อะเล็กซานเดรีย และแอนติออก แต่ละเขตมีอัครบิดรเป็นประมุข โดยถือเอาอัครบิดรแห่งกรุงโรมเป็นพระสันตะปาปาหรือประมุขสูงสุดในคริสตจักรสากล ต่อมามีการประชุมสภาสังคายนาแห่งแคลซีดันกำหนดให้มีเขตอัครบิดรเยรูซาเลมและเขตอัครบิดรคอนสแตนติโนเปิล แยกออกมาจากเขตอัครบิดรแอนติออก ทำให้ได้เขตอัครบิดร 5 เขต และมีอัครบิดร 5 คนในคริสตจักร โดยอัครบิดรแห่งโรมยังคงเป็นประมุขสูงสุดในคริสตจักรสากล (Ecumenical church) และอัครบิดรแห่งคอนสแตนติโนเปิลเป็นรอง แต่ถือว่าเป็นใหญ่สุดในคริสตจักรตะวันออกซึ่งใช้ภาษากรีก ทำให้ในทางปฏิบัติอัครบิดรแห่งคอนสแตนติโนเปิลมีอิทธิพลมากกว่า
ต่อมาเขตอัครบิดรแอนติออกยังถูกแบ่งออกเป็น 3 เขตตามภาษาพิธีกรรม คือ เขตอัครบิดรเมลไคต์ (Melkite) เขตอัครบิดรมาโรไนต์ (Maroniite) และเขตอัครบิดรซีเรียน เขตอัครบิดรกรุงโรมก็แบ่งเป็นอีก 3 เขตพิเศษ คือ เขตอัครบิดรเวนิส เขตอัครบิดรลิสบอน และเขตอัครบิดรกัว
เมื่อคริสตจักรแบ่งออกเป็น 2 นิกาย คือฝ่ายตะวันตกกลายเป็นนิกายโรมันคาทอลิก ส่วนฝ่ายตะวันออกเป็นนิกายอีสเทิร์นออร์ทอดอกซ์ เมื่อนิกายออร์ทอดอกซ์แพร่หลายไปยังท้องที่อื่นในภูมิภาคตะวันออก จึงเกิดเขตอัครบิดรต่าง ๆ มากขึ้น เช่น กรีก อาร์มีเนีย รัสเซีย เซอร์เบีย โรมาเนีย เป็นต้น โดยให้เกียรติอัครบิดรแห่งคอนสแตนติโนเปิลเป็นบุคคลอันดับหนึ่งในบรรดาผู้ที่เท่าเทียมกัน แต่ไม่ใช่เป็นประมุขสูงสุด
วัดดอนจันทร์
วัดดอนจันทร์ ตั้งอยู่ถนนบ้านดอนจันทร์ ตำบลบ้านไร่ อำเภอศรีสำโรง จังหวัดสุโขทัย เป็นศาสนสถานในพระพุทธศาสนา เป็นชนิดวัดราษฎร์ สังคณะสงฆ์มหานิกาย เป็นวัดที่มี พื้นที่ สี่เหลียมผืนผ้า ด้านหน้าติดกลับถนน ด้านหลังติดกลับหมู่บ้าน ทิศเหนือ ติกกลับถนนสาธารณประโยชน์ ของหมู่บ้าน ทิศไต้ติดกลับทุ่งนาได้รับพระราชทานวิสุงคามสีมา เมื่อวันที่ กรกฎาคม ขนาดของพระอุโบสถ กว้าง เมตร ยาว เมตร 
ประกาศในราชกิจจานุเบกษา เล่มที่ ตอนที่ เป็นปีที่ ในรัชกาลปัจจุบัน
โรครินเดอร์เปสต์
โรครินเดอร์เปสต์ () เป็นโรคติดต่อที่เกิดจากไวรัสในปศุสัตว์ กระบือบ้าน และสัตว์ป่าบางสปีชีส์ อาการของโรคจะมีไข้ กัดกร่อนในปาก ท้องเสีย และลิมฟอยด์ตายเฉพาะส่วน มีอัตราการตายสูง หลังจากการรณรงค์เพื่อกำจัดไวรัสทั่วโลก กรณียืนยันสุดท้ายได้รับการวินิจฉัยพบในปี พ.ศ. 2544 และเมื่อวันที่ 14 ตุลาคม พ.ศ. 2553 องค์การอาหารและการเกษตรแห่งสหประชาชาติประกาศว่าโรคดังกล่าวถูกกำจัดจนหมดแล้ว
คำว่า รินเดอร์เปสต์ (Rinderpest) เป็นคำในภาษาเยอรมัน หมายถึง โรคระบาดปศุสัตว์
กำแพงวีอาอเนลลี
กำแพงวีอาอเนลลี เป็นกำแพงเหล็กกล้าสูง 3 เมตร ความยาว 84 เมตร ซึ่งล้อมรอบส่วนวีอาอเนลลีในเมืองแพดัว ทางตอนเหนือของประเทศอิตาลี สร้างขึ้นในปี พ.ศ. 2549 และถูกทลายลงในปี พ.ศ. 2550 พื้นที่ดังกล่าวประกอบด้วยอพาร์ตเมนต์ 6 ช่วงตึกซึ่งเป็นที่อยู่อาศัยของประชากรประมาณ 1,500 คน พื้นที่ดังกล่าวเคยเต็มไปด้วยนักเรียน แต่ปัจจุบัน ผู้อยู่อาศัยส่วนใหญ่เป็นชาวแอฟริกาซึ่งแสวงหาที่ลี้ภัยในประเทศอิตาลี
สาเหตุของการสร้างกำแพงนั้นเกิดจากอัตราการเกิดอาชญากรรมที่สูงมากในพื้นที่ดังกล่าว โดยเฉพาะอย่างยิ่ง พื้นที่นี้ยังเป็นสถานที่การจลาจลระหว่างแก๊งซึ่งประกอบด้วยผู้อพยพจากไนจีเรียและโมร็อกโก เช่นเดียวกับเป็นที่ที่มีความโด่งดังในเรื่องธุรกิจยาเสพติด การสร้างกำแพง ประกอบด้วยจุดตรวจ เสร็จสิ้นภายในสองวัน มีคนบางกลุ่มไม่เห็นด้วยและเรียกกำแพงนี้ว่า กำแพงเบอร์ลินของแพดัว กำแพงดังกล่าวถูกทลายลงระหว่างเดือนกันยายนและตุลาคม พ.ศ. 2550 หลังจากประชากรในพื้นที่ได้รับการอพยพและให้การรับประกันแก่ประชากรในพื้นที่ดังกล่าวในด้านการย้ายถิ่นฐานอย่างเป็นธรรม
แกงส้ม
แกงส้ม เป็นอาหารไทย ประเภทแกงที่มีรสเปรี้ยว โดยเป็นแกงที่ใส่เนื้อสัตว์ ส่วนใหญ่เป็นปลาหรือกุ้ง ผักที่ใช้อาจเป็นผักบุ้ง  มะละกอ หัวไชเท้า กะหล่ำดอก ดอกแค หรือไข่เจียวชะอม ใช้น้ำพริกแกงส้มละลายน้ำ ต้มให้เดือด ใส่ผักและเนื้อสัตว์ ปรุงรสด้วยน้ำส้มมะขาม น้ำตาลปี๊บ เกลือ มีรสชาติเผ็ด หวาน เค็ม เปรี้ยว
น้ำพริกแกงส้มมี 2 แบบ คือ
เครื่องปรุงที่ใช้ปรุงรสเปรี้ยวในแกงส้มมีหลายชนิด เช่น ยอดชะมวง ลูกเถาคัน มะมุด มะม่วงอ่อน มะขามเปียก มะขามสด หน่อไม้ดองเปรี้ยว หัวมะพร้าวดองเปรี้ยว ส้มแขก ตะลิงปลิง มังคุดแก่ที่ผิวยังเป็นสายเลือด แตงกวาสุกแก่หรือแตงเปรี้ยว ซึ่งเป็นแตงกวาที่ปล่อยให้สุกเหลืองคาต้น นำมาฝานใส่แกง ทำให้มีรสเปรี้ยวได้
แกงส้มแบบภาคใต้จะปรุงรสเปรี้ยวด้วย มะนาว, มะขาม,ขมิ้นในน้ำพริกแกง คนภาคอื่นจึงเรียกว่า "แกงเหลือง"
น้ำพริกแกงส้มของภาคกลางไม่ใส่ขมิ้นแต่จะมีการปรับส่วนผสมของน้ำพริกแกงไปบ้าง แกงส้มที่ใช้ปลาที่มีกลิ่นคาว เช่น ปลาหนัง ปลากดทะเล ปลาดุก เพิ่มกระเทียมลงในน้ำพริกแกงด้วย ส่วนแกงส้มปลาช่อนเพิ่มกระชาย ข่า ตะไคร้ในน้ำพริกเพื่อดับกลิ่นคาวปลา แกงส้มในบางท้องถิ่นมีเครื่องปรุงที่เป็นเอกลักษณ์ของตนเอง เช่น
จังหวัดน่านมีแกงส้มที่เป็นเอกลักษณ์เรียกแกงส้มเมือง เป็นแกงรสเปรี้ยว รสเปรี้ยวนั้นมาจากน้ำมะกรูด และใบส้มป่อย เป็นแกงปลาใส่ผักต่างๆ เช่น ชะอม ยอดมัน มะเขือเทศ ตูนหรือคูน แต่งกลิ่นให้หอมด้วยใบแมงลัก น้ำแกงมีสีเหลืองเพราะใส่ขมิ้น น้ำพริกประกอบด้วยรากผักชี เกลือ ตะไคร้ ขมิ้น พริกชี้ฟ้า หอม กระเทียมและกะปิ
วลาดีมีร์ คลิทช์โก
วลาดีมีร์ คลิทช์โก (อังกฤษ: Wladimir Klitschko) นักมวยรุ่นเฮฟวี่เวทชาวยูเครน มีชื่อเต็มว่า วลาดีมีร์ โวโลดีมีโลวิช คลิทช์โก (Volodymyr Volodymyrovych Klychko, ยูเครน: Володимир Володимирович Кличко) เกิดเมื่อวันที่ 25 มีนาคม ค.ศ. 1976 ที่เซมิปาลาตินส์ก, คาซัคสถาน สหภาพโซเวียต เป็นน้องชายแท้ ๆ ของ วิตาลี คลิทช์โก
วลาดิมียร์ผ่านการชกมวยสากลสมัครเล่นมาอย่างโชกโชนกว่าวิตาลี ผู้เป็นพี่ เคยคว้าแชมป์มวยระดับจูเนียร์ของทวีปยุโรป ในรุ่นเฮฟวี่เวท ในปี ค.ศ. 1993 และเคยประสบความสำเร็จสูงสุดด้วยการคว้าเหรียญทองในรุ่นซูเปอร์เฮฟวี่เวท ในการแข่งขันโอลิมปิกฤดูร้อน ค.ศ. 1996 ที่แอตแลนตา สหรัฐอเมริกา
หลังจากนั้นแล้ว วลาดิมียร์ก็หันมาชกมวยสากลอาชีพพร้อมกับ วิตาลี พี่ชาย ด้วยการเข้าอยู่ในสังกัด Universum Box-Promotion ที่ กรุงเบอร์ลิน ประเทศเยอรมนี ของ ฟริตซ์ สดูเนค ซึ่งทั้งคู่เมื่อหันมาชกมวยสากลอาชีพแล้วก็ได้สร้างความฮือฮาเป็นอย่างมากต่อวงการมวยโลก ด้วยเป็นคู่พี่น้องผิวขาวในรุ่นเฮฟวี่เวท ที่หมัดหนัก รูปร่างสูงใหญ่ทั้งคู่ ซึ่งวลาดิมียร์มีส่วนสูง 6 ฟุต 7 นิ้ว (199 เซนติเมตร)
ซึ่งวลาดิมียร์ก็ถือว่าประสบความสำเร็จก่อนวิตาลีพี่ชายเสียด้วยซ้ำ เมื่อสามารถคว้าแชมป์อินเตอร์เนชั่นแนลของสภามวยโลก (WBC) มาครองได้ก่อน ในปี ค.ศ. 1998 แต่แล้ววลาดิเมียร์ก็ต้องมาพบกับความพ่ายแพ้ครั้งแรกเมื่อเป็นฝ่ายแพ้น็อกต่อ รอสส์ พูริตตี นักมวยโนเนมชาวอเมริกัน ในปลายปีเดียวกัน ในยกที่ 11 หลังจากนั้นวลาดิเมียร์ก็ยังชกเคลื่อนไหวอีกหลายครั้ง รวมทั้งคว้าแชมป์ยุโรปและแชมอินเตอร์คอนติเนนตัล ของ สมาคมมวยโลก (WBA) มาครองได้อีก
วลาดิมียร์ มาคว้าแชมป์โลกได้เป็นครั้งแรก เมื่อเป็นฝ่ายเอาชนะคะแนน คริส เบิร์ด นักมวยชาวอเมริกันใน ปี ค.ศ. 2000 ได้แชมป์โลกรุ่นเฮฟวี่เวทขององค์กรมวยโลก (WBO) วลาดิมียร์ป้องกันตำแหน่งไว้ได้ 5 ครั้ง ก่อนที่จะมาพ่ายแพ้อีกครั้งต่อ คอร์รี แซนเดอร์ส นักมวยชาวแอฟริกาใต้ ในปี ค.ศ. 2002 เมื่อเป็นฝ่ายแพ้น็อกเพียงแค่ยกที่ 2 จากนั้นก็ชกเคลื่อนไหวอีก 2 ครั้ง ก่อนที่จะพบกับความพ่ายแพ้ครั้งที่ 3 ต่อ ลามอน บริวสเตอร์ นักมวยชาวอเมริกัน ในยกที่ 5 เมื่อปี ค.ศ. 2003 ชิงแชมป์โลกกลับมาไม่สำเร็จ
วลาดิมียร์ คลิทช์โก กลับมาเป็นแชมป์โลกได้อีกครั้งในปี ค.ศ. 2005 เมื่อเป็นฝ่ายชนะน็อก แซมมวล ปีเตอร์ นักมวยชาวไนจีเรีย ถึงรัฐนิวเจอร์ซีย์ สหรัฐอเมริกา ทำให้ได้แชมป์หลายสถาบัน ทั้ง NABF, IBF และ WBO
จนถึงปัจจุบันนี้ วลาดิมียร์ยังไม่ได้พ่ายแพ้แก่ใครอีก นอกจากจะเป็นแชมป์ของ NABF, IBF, WBO, IBO แล้วยังเป็นแชมป์ของสถาบันเดอะ ริง อีกด้วย
ชีวิตส่วนตัว ในปี ค.ศ. 1996 วลาดิมียร์จบการศึกษาด้านครุศาสตร์ จากสถาบัน Pereyaslav-Khmelnitsky Pedagogical Institute ที่ยูเครน และในปี ค.ศ. 2001 ก็สำเร็จการศึกษาระดับปริญญาเอกในสาขาวิทยาศาสตร์การกีฬา จากมหาวิทยาลัยเคียฟ ตามวิตาลี พี่ชายที่จบก่อนหน้านั้นไม่นาน นอกจากนี้แล้วยังชื่นชอบการเล่นกอล์ฟ และสามารถพูดถึง 4 ภาษาด้วยกัน ได้แก่ อังกฤษ, รัสเซีย, ยูเครน และ เยอรมัน
ร่างพระราชบัญญัติคุ้มครองผู้เสียหายจากการรับบริการสาธารณสุข
ร่างพระราชบัญญัติคุ้มครองผู้เสียหายจากการรับบริการสาธารณสุข เป็นร่างพระราชบัญญัติที่มีจุดประสงค์ที่จะให้เป็นเครื่องมือที่สำคัญเพื่อแก้ไขปัญหาความขัดแย้งระหว่างแพทย์กับคนไข้ และช่วยไม่ให้เกิดการฟ้องร้องต่อแพทย์ เน้นการช่วยเหลือผู้เสียหายจากบริการสาธารณสุขโดยไม่ต้องพิสูจน์ความผิดมากกว่าการหาผู้กระทำความผิดมาลงโทษ แต่แพทย์เกิดความกังวลต่อประเด็นดังกล่าว เนื่องจากเห็นว่าผลกระทบของกฎหมายอาจไม่เป็นไปตามเจตนารมณ์
มูลนิธิเพื่อผู้บริโภคได้กล่าวถึงความจำเป็นของร่างพระราชบัญญัติดังกล่าว ดังนี้
ในปี พ.ศ. 2550 กลุ่มประชาชนที่ได้รับความเสียหายจากบริการสาธารณสุขและกลุ่มอื่น ๆ พยายามร่างพระราชบัญญัติดังกล่าวขึ้น โดยประสานความร่วมมือกับมงคล ณ สงขลา อดีตรัฐมนตรีว่าการกระทรวงสาธารณสุข โดยได้เสนอให้มีคณะทำงานยกร่างพระราชบัญญัติและมีองค์ประกอบจากทั้งนักวิชาการ แพทยสภา กองประกอบโรคศิลปะ ตัวแทนผู้เสียหาย และหน่วยงานที่เกี่ยวข้อง หลังจากการทำงานร่วมกันในชั้นกฤษฎีกาแล้ว ได้มีข้อตกลงร่วมกันเป็นร่างพระราชบัญญัติที่รอเข้าสมัยประชุมสภา
ด้านศาสตราจารย์ นายแพทย์ สมศักดิ์ โล่ห์เลขา นายกแพทยสภา ได้มีหนังสือถึงสำนักเลขาธิการคณะรัฐมนตรี ให้ทบทวนมติเห็นชอบร่างพระราชบัญญัติคุ้มครองผู้เสียหายจากการรับบริการสาธารณสุขเมื่อวันที่ 7 เมษายน พ.ศ. 2553 เพื่อดูผลกระทบวงกว้างและป้องกันไม่ให้เกิดปัญหาแก่หน่วยงานที่เกี่ยวข้อง โดยในหนังสือกล่าวว่าร่างกฎหมายดังกล่าวเสนอโดยกลุ่มเอ็นจีโอ และทำให้เจ้าหน้าที่สาธารณสุขได้รับผลกระทบเนื่องจากผู้เสียหายสามารถฟ้องร้องเจ้าหน้าที่นั้นได้
วัดราชพฤกษ์
วัดราชพฤกษ์ ตั้งอยู่ที่หมู่ 2 ตำบลบ้านหลุม อำเภอเมือง จังหวัดสุโขทัย เป็ดวัดราษฎร์ สังกัดคณะสงฆ์มหานิกาย แต่เดิมวัดมีนามว่า “วัดเหนือ” สร้างขึ้นเป็นวัดนับตั้งแต่ประมาณ พ.ศ. 1920 ได้เปลี่ยมนามวัดเป็น “วัดราชพฤกษ์” ในราว พ.ศ. 2470 ในปี พ.ศ. 2524 ได้สร้างอุโบสถขึ้น มีเนื้อที่ในการตั้งวัด จำนวน 8 ไร่
ภาษาโครยอ-มาร์
ภาษาโครยอ-มาร์ (ฮันกึล: 고려말; ; ภาษาเกาหลีมาตรฐาน: 중앙아시아 한국어, ความหมาย "ภาษาเกาหลีเอเชียกลาง") เป็นภาษาถิ่นหนึ่งของภาษาเกาหลีที่ใช้พูดโดยชาวโครยอ-ซารัม กลุ่มชาติพันธุ์เกาหลีที่อาศัยอยู่ในพื้นที่อดีตสหภาพโซเวียต ซึ่งชาวเกาหลีกลุ่มนี้มีบรรพบุรุษอาศัยในเขตฮัมกยอง ซึ่งปัจจุบันอยู่ในประเทศเกาหลีเหนือ แต่ภาษานี้เข้าใจได้ยากเมื่อใช้พูดคุยกับภาษาเกาหลีมาตรฐาน ซึ่งอาจเป็นเพราะภาษาโครยอ-มาร์รับคำยืมจากภาษารัสเซีย และชาวโครยอ-ซารัมก็นิยมที่ใช้ภาษารัสเซียเป็นภาษาแม่ มากกว่าใช้ภาษาโครยอ-มาร์เอง
ภาษาโครยอ-มาร์ ไม่นิยมในการเขียนคำประพันธ์ด้วยอักษรเกาหลี และได้รับอิทธิพลของอักษรซิริลลิกจากโซเวียต แม้ว่าโซเวียตจะล่มสลายไปแล้วก็ตาม ขณะที่เกาหลีเหนือและเกาหลีใต้เองก็ต่างมีการเขียนอักษรเกาหลีอย่างมีระบบแบบแผน อย่างไรก็ตามในปัจจุบันนักเขียนชาวโครยอ-ซารัมที่มีชื่อเสียง อย่าง ลัฟเรนติ ซ็อน () ได้เขียนเรื่องสั้นภาษาโครยอ-มาร์ โดยได้ใช้อักษรฮันกึลในการเขียน
แม้จะมีรูปแบบการเขียนอักษรโรมันเข้ามาในภาษาโครยอ-มาร์ ช่วงปลายปี ค.ศ. 1930 ซึ่งได้รับการสนับสนุนจากเจ้าหน้าที่รัฐบาลและนักภาษาศาสตร์ แต่ก็ไม่ได้รับความนิยมจากชาวโครยอ-ซารัมเลย
ภาษาโครยอ-มาร์ เป็นภาษาที่ไม่อยู่ระบบการเรียนการสอนเพื่อนำไปใช้ในหลายโรงเรียน ขณะที่ภาษาเกาหลีมาตรฐานทั้งของเกาหลีเหนือและเกาหลีใต้ต่างใช้สอนตามมหาวิทยาลัยต่างๆทั่วไปในอดีตสหภาพโซเวียตกับครูผู้สอนที่มาจากประเทศนั้น ๆ และมีอาจารย์จากเกาหลีใต้คนหนึ่งที่พยายามสอนภาษาโครยอ-มาร์ให้แก่นักศึกษาภายในมหาวิทยาลัยอัลมาตีในประเทศคาซัคสถาน แต่ก็ล้มเหลวอย่างมาก